title: Komission täytäntöönpanoasetus (EU) 2021/1266, annettu 29 päivänä heinäkuuta 2021, lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen

text:
                  2.8.2021

                  FI

                  Euroopan unionin virallinen lehti

                  L 277/34

         KOMISSION TÄYTÄNTÖÖNPANOASETUS (EU) 2021/1266,
         annettu 29 päivänä heinäkuuta 2021,
         lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 11 artiklan 2 kohdan,
         sekä katsoo seuraavaa:
         1.   MENETTELY

         1.1   Aiemmat tutkimukset ja voimassa olevat toimenpiteet

                     (1)

                     Neuvosto otti asetuksella (EY) N:o 599/2009 (2) käyttöön lopullisen polkumyyntitullin (0–198 euroa/tonni) tuotaessa Amerikan yhdysvalloista, jäljempänä ’Yhdysvallat’ tai ’asianomainen maa’, peräisin olevia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (tunnetaan yleisesti ”biodieselinä”), joko puhtaassa muodossa tai sekoituksena, joka sisältää enemmän kuin 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää, ja jotka luokiteltiin tuolloin CN-koodeihin ex 1516 20 98 (Taric-koodi 1516209820), ex 1518 00 91 (Taric-koodi 1518009120), ex 1518 00 99 (Taric-koodi 1518009920), ex 2710 19 41 (Taric-koodi 2710194120), 3824 90 91 ja ex 3824 90 97 (Taric-koodi 3824 90 97 87). Kyseisellä asetuksella käyttöön otetusta polkumyyntitullista käytetään jäljempänä nimitystä ’alkuperäiset toimenpiteet’. Tutkimukseen, joka johti alkuperäisten toimenpiteiden käyttöönottoon, viitataan jäljempänä ilmaisulla ’alkuperäinen tutkimus’.

                     (2)

                     Toimenpiteiden kiertämistä koskevan tutkimuksen jälkeen neuvosto laajensi neuvoston täytäntöönpanoasetuksella (EU) N:o 444/2011 (3) Yhdysvalloista peräisin olevan biodieselin tuonnissa asetuksella (EY) N:o 599/2009 käyttöön otetun lopullisen polkumyyntitullin koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada, lukuun ottamatta seuraavien yritysten tuottamaa biodieseliä: BIOX Corporation, Oakville ja Rothsay Biodiesel, Guelph, jotka sijaitsevat molemmat Ontariossa Kanadassa. Samalla asetuksella neuvosto laajensi myös neuvoston asetuksella (EY) N:o 599/2009 käyttöön otetun lopullisen polkumyyntitullin koskemaan Yhdysvalloista peräisin olevan biodieselin sekoitusta, joka sisältää enintään 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää.

                     (3)

                     Euroopan komissio otti täytäntöönpanoasetuksella (EU) 2015/1518 (4) uudelleen käyttöön lopulliset polkumyyntitoimenpiteet Yhdysvalloista peräisin olevan biodieselin tuonnissa toimenpiteiden voimassaolon päättymistä koskevan tarkastelun perusteella, jäljempänä ’aiempi toimenpiteiden voimassaolon päättymistä koskeva tarkastelu’.

                     (4)

                     Lisäksi asetuksella (EU) 2015/1518, sellaisena kuin se on muutettuna asetuksella (EU) 2016/676 (5), laajennettiin lopullinen polkumyyntitulli koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada, lukuun ottamatta seuraavien yritysten tuottamaa biodieseliä: BIOX Corporation, Oakville ja Rothsay Biodiesel, Guelph, jotka molemmat sijaitsevat Ontariossa Kanadassa, sekä DSM Nutritional Products Canada Inc., Dartmouth, Nova Scotia, Kanada. Samalla asetuksella Euroopan komissio laajensi lopullisen polkumyyntitullin koskemaan myös sellaisen Yhdysvalloista peräisin olevan biodieselin sekoituksen tuontia, joka sisältää enintään 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää.

                     (5)

                     Tällä hetkellä voimassa olevat polkumyyntitullit ovat kiinteämääräisiä tulleja, joiden määrä on 0–198 euroa tonnilta otokseen valittujen vientiä harjoittavien tuottajien tuonnin osalta, 115,6 euroa tonnilta otokseen kuulumattomien yhteistyössä toimineiden yritysten tuonnin osalta ja 172,2 euroa tonnilta kaikkien muiden yritysten tuonnin osalta.

                     (6)

                     Lisäksi asetusta (EU) 2015/1518 muutettiin komission täytäntöönpanoasetuksella (EU) 2017/1598 (6) sallimalla sellaisten yritysten, jotka eivät vieneet biodieseliä alkuperäisen tutkimusajanjakson aikana, pyytää tarkastelua siitä, voitaisiinko niihin soveltaa otokseen kuulumattomille yhteistyössä toimineille yrityksille määritettyä tullia.

                     (7)

                     Uuden vientiä harjoittavan tuottajan kohtelua koskevan pyynnön jälkeen asetusta (EU) 2015/1518 muutettiin komission täytäntöönpanoasetuksella (EU) 2018/1121 (7) lisäämällä liitteeseen I yhdysvaltalainen yritys Organic Technologies, Coshocton (Ohio), johon sen myötä sovelletaan otokseen kuulumattomiin yhteistyössä toimineisiin yrityksiin sovellettavaa 115,6 euron/tonni painotettua keskimääräistä tullia.

               1.2   Toimenpiteiden voimassaolon päättymistä koskeva tarkastelupyyntö

                     (8)

                     Toimenpiteiden voimassaolon lähestyvää päättymistä koskevan ilmoituksen (8) julkaisemisen jälkeen Euroopan komissio, jäljempänä ’komissio’, vastaanotti perusasetuksen 11 artiklan 2 kohdan mukaisen tarkastelupyynnön.

                     (9)

                     Tarkastelupyynnön esitti 11 päivänä kesäkuuta 2020 European Biodiesel Board, jäljempänä ’EBB’ tai ’pyynnön esittäjä’, sellaisten unionin tuottajien puolesta, joiden osuus biodieselin kokonaistuotannosta unionissa on yli 25 prosenttia. Tarkastelupyyntö perustui siihen, että toimenpiteiden voimassaolon päättyminen johtaisi todennäköisesti polkumyynnin ja unionin tuotannonalalle aiheutuvan vahingon toistumiseen.

               1.3   Toimenpiteiden voimassaolon päättymistä koskevan tarkastelun vireillepano

                     (10)

                     Kun komissio oli perusasetuksen 15 artiklan 1 kohdalla perustettua komiteaa kuultuaan todennut, että oli olemassa riittävä näyttö toimenpiteiden voimassaolon päättymistä koskevan tarkastelun panemiseksi vireille, se pani 14 päivänä syyskuuta 2020 perusasetuksen 11 artiklan 2 kohdan perusteella tarkastelun vireille Yhdysvalloista peräisin olevan biodieselin tuonnissa. Se julkaisi Euroopan unionin virallisessa lehdessä menettelyn vireillepanoa koskevan ilmoituksen (9), jäljempänä ’vireillepanoilmoitus’.

                     (11)

                     Samana päivänä komissio pani vireille erillisen Yhdysvalloista peräisin olevan biodieselin tuonnissa voimassa olevien tasoitustoimenpiteiden voimassaolon päättymistä koskevan tarkastelun (10).

                     (12)

                     Kanadan viranomaiset esittivät huomautuksia vireillepanosta ja totesivat, että jos toimenpiteet pidetään voimassa, kolmelle kanadalaiselle biodieselin tuottajalle myönnetty vapautus olisi säilytettävä. Nykyisen asetuksen 2 artiklassa säädetty poikkeus pidettiin voimassa.

               1.4   Tarkastelua koskeva tutkimusajanjakso ja tarkastelujakso

                     (13)

                     Polkumyynnin jatkumista tai toistumista koskeva tutkimus kattaa 1 päivän heinäkuuta 2019 ja 30 päivän kesäkuuta 2020 välisen ajanjakson, jäljempänä ’tarkastelua koskeva tutkimusajanjakso’. Vahingon jatkumisen tai toistumisen todennäköisyyden arvioinnin kannalta merkittäviä suuntauksia tarkasteltiin kaudella, joka ulottui 1 päivästä tammikuuta 2017 tarkastelua koskevan tutkimusajanjakson loppuun, jäljempänä ’tarkastelujakso’.

               1.5   Yhdistyneen kuningaskunnan eroaminen EU:sta

                     (14)

                     Tämä tutkimus pantiin vireille 14 päivänä syyskuuta 2020 eli Yhdistyneen kuningaskunnan ja EU:n sopiman siirtymäkauden aikana, jolloin Yhdistyneeseen kuningaskuntaan sovellettiin edelleen unionin lainsäädäntöä. Siirtymäkausi päättyi 31 päivänä joulukuuta 2020. Näin ollen Yhdistyneen kuningaskunnan yritykset ja järjestöt eivät enää 1 päivästä tammikuuta 2021 alkaen voi olla asianomaisia osapuolia tässä menettelyssä.

                     (15)

                     Komissio kehotti asiakirja-aineistoon 15 päivänä tammikuuta 2021 liitetyllä muistiolla (11) Yhdistyneen kuningaskunnan toimijoita, jotka katsoivat edelleen voivansa olla asianomaisia osapuolia, ottamaan siihen yhteyttä. BP OIL International Limited ja Argent Energy pyysivät, että niitä pidettäisiin jatkossakin asianomaisina osapuolina, ja toimitetun näytön perusteella pyyntö hyväksyttiin. Molemmat yritykset toimittivat näyttöä muun muassa siitä, että unionin markkinoilla toimii niihin etuyhteydessä olevia konsernin sisäisiä yksiköitä. Sen sijaan brittiläinen emoyhtiö Valero Energy Limited korvattiin sen irlantilaisella tytäryhtiöllä Valero Energy Limited Ireland, joka toimii unionin markkinoilla.

               1.6   Asianomaiset osapuolet

                     (16)

                     Vireillepanoilmoituksessa komissio pyysi asianomaisia osapuolia ottamaan siihen yhteyttä, jotta ne voisivat osallistua tutkimukseen. Lisäksi komissio ilmoitti toimenpiteiden voimassaolon päättymistä koskevan tarkastelun vireillepanosta pyynnön esittäjälle, muille tiedossa oleville unionin tuottajille, tiedossa oleville tuottajille Yhdysvalloissa ja Yhdysvaltojen viranomaisille, tiedossa oleville tuojille, käyttäjille ja kauppiaille sekä järjestöille, joita tutkimuksen vireillepanon tiedettiin koskevan, ja kehotti niitä osallistumaan tutkimukseen.

                     (17)

                     Asianomaisilla osapuolilla oli mahdollisuus esittää huomautuksia toimenpiteiden voimassaolon päättymistä koskevan tarkastelun vireillepanosta ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa. Kuulemispyyntöjä ei saatu.

               1.7   Otanta

                     (18)

                     Komissio ilmoitti vireillepanoilmoituksessa, että se saattaa käyttää otantaa perusasetuksen 17 artiklan mukaisesti.

               1.7.1   Unionin tuottajien otanta

                     (19)

                     Komissio ilmoitti 14 päivän syyskuuta 2020 asianomaisille osapuolille vireillepanoilmoituksen 5.4 kohdassa tarkoitetusta unionin tuottajien alustavasta otoksesta. Se valitsi otoksen samankaltaisen tuotteen vuoden 2019 tuotanto- ja myyntimäärien ja sen tuottajien maantieteellisen sijainnin perusteella. Otokseen valittiin kolme unionin tuottajaa. Otokseen valittujen unionin tuottajien osuus samankaltaisen tuotteen arvioidusta kokonaistuotantomäärästä unionissa oli 17,5 prosenttia, ja otoksen maantieteellinen jakauma oli hyvä. Komissio kehotti asianomaisia osapuolia esittämään huomautuksia alustavasta otoksesta. Huomautuksia ei saatu 7 päivän määräajassa siitä, kun unionin tuottajien alustava otos oli annettu tiedoksi.

               1.7.2   Tuojien otanta

                     (20)

                     Päättääkseen otannan tarpeellisuudesta ja valitakseen tarvittaessa otoksen komissio pyysi etuyhteydettömiä tuojia toimittamaan vireillepanoilmoituksessa mainitut tiedot.

                     (21)

                     Vain yksi etuyhteydetön tuoja, Shell Trading Rotterdam BV, toimitti pyydetyt tiedot, minkä vuoksi komissio päätti, ettei otanta ollut tarpeen.

               1.7.3   Vientiä harjoittavien tuottajien otanta

                     (22)

                     Pystyäkseen päättämään otannan tarpeellisuudesta ja tarvittaessa valitsemaan otoksen komissio pyysi kaikkia tiedossa olevia Yhdysvalloissa toimivia vientiä harjoittavia tuottajia toimittamaan vireillepanoilmoituksessa mainitut tiedot. Lisäksi komissio pyysi asianomaisen maan viranomaisia yksilöimään muita mahdollisia vientiä harjoittavia tuottajia, jotka voisivat olla kiinnostuneita osallistumaan tutkimukseen, ja/tai ottamaan yhteyttä niihin.

                     (23)

                     Vireillepanon yhteydessä kyselylomakkeiden kopiot asetettiin saataville asianomaisten osapuolten tarkasteltavaksi tarkoitettuun asiakirja-aineistoon ja kauppapolitiikan pääosaston verkkosivustolle.

                     (24)

                     Kolme yhdysvaltalaista vientiä harjoittavaa tuottajaa ilmoittautui ja ilmaisi halukkuutensa toimia tutkimuksessa yhteistyössä komission kanssa. Vähäisen määrän vuoksi komissio päätti, ettei otanta ollut tarpeen. Kaikkia kolmea ilmoittautunutta yritystä pyydettiin täyttämään kyselylomake ja toimittamaan se komissiolle annetussa määräajassa.

               1.8   Yhteistyön puuttuminen asianomaisessa maassa

                     (25)

                     Yksi näistä kolmesta yrityksestä ilmoitti komissiolle 15 päivänä lokakuuta 2020 sähköpostitse, ettei se jatka yhteistyötä. Myöskään kaksi muuta yritystä eivät toimittaneet pyydettyjä tietoja eli ne eivät täyttäneet ja palauttaneet kyselylomaketta asetetussa määräajassa.

                     (26)

                     Komissio lähetti 10 päivänä marraskuuta 2020 kirjeen, jossa se ilmoitti kaikille kolmelle yritykselle aikeestaan soveltaa perusasetuksen 18 artiklaa ja perustaa tutkimuksen päätelmät käytettävissä oleviin tietoihin. Myös Yhdysvaltojen viranomaisille ilmoitettiin tästä aikeesta. Kirjeeseen toimitettavien huomautusten määräaika oli 17 päivä marraskuuta 2020. Huomautuksia ei saatu.

                     (27)

                     Koska yksikään kolmesta yhdysvaltalaisesta vientiä harjoittavasta tuottajasta ei toiminut yhteistyössä toimenpiteiden voimassaolon päättymistä koskevassa tarkastelussa, päätettiin soveltaa perusasetuksen 18 artiklan säännöksiä ja tehdä päätelmät käytettävissä olevien tietojen perusteella.

               1.9   Kyselylomakkeet

                     (28)

                     Vireillepanon yhteydessä kyselylomakkeiden kopiot asetettiin saataville asianomaisten osapuolten tarkasteltavaksi tarkoitettuun asiakirja-aineistoon ja kauppapolitiikan pääosaston verkkosivustolle.

                     (29)

                     Kyselyvastaukset saatiin kolmelta otokseen valitulta unionin tuottajalta ja yhdeltä etuyhteydettömältä tuojalta unionissa.

               1.10   Tarkastaminen

                     (30)

                     Covid-19-pandemian ja jäsenvaltioiden ja kolmansien maiden toteuttamien eristystoimenpiteiden vuoksi komissio ei voinut tehdä perusasetuksen 16 artiklan mukaisia tarkastuskäyntejä. Sen sijaan komissio ristiintarkisti etätarkastuksena kaikki päätelmien tekemistä varten tarpeellisina pitämänsä tiedot covid-19-epidemian vaikutuksia polkumyynnin ja tukien vastaisiin tutkimuksiin koskevan ilmoituksen (12) mukaisesti. Komissio suoritti seuraavia yrityksiä/osapuolia koskevan etätarkastuksen:

                                       Unionin tuottajat

                                             —

                                             SAIPOL Bu Diester, Ranska

                                             —

                                             CAMPA Iberia S.A.U., Espanja

                                             —

                                             VERBIO Vereinigte BioEnergie AG, Saksa

                                       Tuojat

                                             —

                                             Shell Trading Rotterdam BV, Alankomaat

               1.11   Ilmoittaminen osapuolille

                     (31)

                     Komissio ilmoitti 21 päivänä toukokuuta 2021 niistä olennaisista tosiasioista ja huomioista, joiden perusteella se aikoi pitää polkumyyntitullit voimassa. Kaikille osapuolille annettiin määräaika, johon mennessä niillä oli mahdollisuus esittää huomautuksensa päätelmistä.

                     (32)

                     Komissio tarkasteli asianomaisten osapuolten toimittamia huomautuksia ja otti ne huomioon soveltuvin osin. Komissio kuuli kaikkia, jotka olivat kuulemista pyytäneet.

               2.   TARKASTELTAVANA OLEVA TUOTE JA SAMANKALTAINEN TUOTE

         2.1   Tarkasteltavana oleva tuote

                     (33)

                     Tarkasteltavana oleva tuote on sama kuin alkuperäisessä tutkimuksessa ja aiemmassa toimenpiteiden voimassaolon päättymistä koskevassa tarkastelussa eli Yhdysvalloista peräisin olevat rasvahappomonoalkyyliesterit ja/tai parafiiniset kaasuöljyt, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (tunnetaan yleisesti ”biodieselinä”), joko puhtaassa muodossa tai sekoituksena, joka sisältää enemmän kuin 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää, ja jotka luokitellaan tällä hetkellä CN-koodeihin ex 1516 20 98 (Taric-koodi 1516209829), ex 1518 00 91 (Taric-koodi 1518009129), ex 1518 00 99 (Taric-koodi 1518009929), ex 2710 19 43 (Taric-koodi 2710194329), ex 2710 19 46 (Taric-koodi 2710194629), ex 2710 19 47 (Taric-koodi 2710194729), ex 2710 20 11 (Taric-koodi 2710201129), ex 2710 20 16 (Taric-koodi 2710201629), ex 3824 99 92 (Taric-koodi 3824999212), ex 3826 00 10 (Taric-koodit 3826001029, 3826001059, 3826001099) ja ex 3826 00 90 (Taric-koodi 3826009019), jäljempänä ’tarkasteltavana oleva tuote’.

                     (34)

                     Biodiesel on uusiutuva polttoaine, jota valmistetaan monista eri raaka-aineista, esimerkiksi kasviöljyistä, kuten rapsiöljystä, soijaöljystä ja palmuöljystä, käytetyistä paistoöljyistä, eläinrasvoista tai biomassasta.

                     (35)

                     Biodieseliä käytetään liikennealalla, pääasiassa sekoitettuna mineraalidieselin (eli maaöljypohjaisen/perinteisen dieselin) kanssa ja hyvin vähäisessä määrin puhtaassa muodossaan (B100).

               2.2   Samankaltainen tuote

                     (36)

                     Alkuperäisen tutkimuksen ja aiemman toimenpiteiden voimassaolon päättymistä koskevan tarkastelun tavoin tässä toimenpiteiden voimassaolon päättymistä koskevassa tutkimuksessa vahvistettiin, että seuraavilla tuotteilla on samat fyysiset, kemialliset ja [tekniset] perusominaisuudet ja peruskäyttötarkoitukset:

                                 —

                                 tarkasteltavana oleva tuote,

                                 —

                                 Yhdysvaltojen kotimarkkinoilla tuotettu ja myyty tuote, sekä

                                 —

                                 unionin tuotannonalan unionissa tuottama ja myymä tuote.

                     (37)

                     Tämän vuoksi näiden tuotteiden katsotaan olevan perusasetuksen 1 artiklan 4 kohdassa tarkoitettuja samankaltaisia tuotteita.

               2.3   Tuotteen määritelmää koskevat väitteet

                     (38)

                     Ruotsalainen yritys Preem AB ja Valero Energy Ltd Ireland, jotka tuottavat ja toimittavat polttoaineita ja siten käyttävät tarkasteltavana olevaa tuotetta, väittivät, että rasvahappometyyliesteri, jäljempänä ’FAME’, ja vetykäsitelty kasviöljy, jäljempänä ’HVO’, ovat kaksi erityyppistä biodieseliä ja että HVO olisi jätettävä nykyisen tuotemääritelmän ulkopuolelle, Vuonna 2009 annetussa asetuksessa (13), jolla otettiin käyttöön väliaikaiset toimenpiteet, kaikkien biodieselin ja biodieselsekoitusten lajien katsottiin olevan biodieselpolttoaineita. Sekä FAMEa että HVO:ta voidaan sekoittaa dieselin kanssa, joistakin fyysisten ominaisuuksien eroista huolimatta tuotteen lopullinen käyttötarkoitus on sama, ja unionin tuotannonala tuottaa molempia tuotteita. Lisäksi alkuperäiseen tutkimukseen liittyvässä valituksessa nimenomaisesti määriteltiin HVO:sta valmistettu dieselöljy osaksi tarkasteltavana olevaa tuotetta, eikä yksikään osapuoli tuolloin kiistänyt tätä seikkaa. Sen vuoksi väite hylättiin.

               3.   POLKUMYYNNIN JATKUMISEN TAI TOISTUMISEN TODENNÄKÖISYYS

                     (39)

                     Perusasetuksen 11 artiklan 2 kohdan mukaisesti komissio tutki, johtaisiko toimenpiteiden voimassaolon päättyminen todennäköisesti polkumyynnin jatkumiseen tai toistumiseen.

               3.1   Alustavat huomautukset

                     (40)

                     Yhteistyön puuttumisen vuoksi (ks. 25–27 kappale) ei ollut mahdollista tehdä yhdysvaltalaisten tuottajien toimittamiin tarkistettuihin tietoihin perustuvaa analyysiä.

                     (41)

                     Sen vuoksi päätelmät polkumyynnin jatkumisen tai toistumisen todennäköisyydestä perustuivat perusasetuksen 18 artiklan mukaisesti käytettävissä oleviin tietoihin. Tämän vuoksi komissio käytti seuraavia tietolähteitä: toimenpiteiden voimassaolon päättymistä koskeva tarkastelupyyntö ja pyynnön esittäjän myöhemmät huomautukset, Eurostat, Global Trade Atlas, jäljempänä ’GTA’, sekä Yhdysvaltojen energiatiedotusviraston (US Energy Information Administration), jäljempänä ’EIA’, ja Yhdysvaltojen maatalousministeriön verkkosivut.

               3.2   Polkumyynnin jatkuminen

                     (42)

                     Sen jälkeen, kun toimenpiteet otettiin käyttöön vuonna 2009, biodieselin tuonti Yhdysvalloista unioniin väheni vuodesta 2013 lähtien lähes nollaan. Esimerkiksi tarkastelua koskevalla tutkimusajanjaksolla (1 päivän heinäkuuta 2019 ja 30 päivänä kesäkuuta 2020 välisenä aikana) Yhdysvalloista tulevan tuonnin määrä oli noin 156 tonnia. Kyseinen määrä on vain 0,04 prosenttia Yhdysvaltojen kokonaisviennistä ja vielä pienempi osuus unionin kulutuksesta. Näin ollen komissio katsoi, että analyysiä polkumyynnin jatkumisesta ei voitu tehdä näin vähäisen määrän perusteella. Sen vuoksi komissio keskittyi tutkimuksessaan polkumyynnin toistumisen todennäköisyyteen siinä tapauksessa, että toimenpiteiden annetaan raueta.

               3.3   Polkumyynnin toistuminen

                     (43)

                     Komissio tarkasteli, olisiko todennäköistä, että polkumyynti toistuisi, jos toimenpiteen annetaan raueta. Etenkin seuraavia seikkoja tarkasteltiin: unionissa ja Yhdysvalloissa tuotetun ja myydyn tuotteen hintojen suhde, kolmansiin maihin suuntautuvan viennin hintojen ja Yhdysvaltojen hintojen suhde, kolmansiin maihin suuntautuvan viennin hintojen ja unionin hintatason suhde sekä Yhdysvaltojen käyttämätön kapasiteetti, toimenpiteiden kiertäminen ja absorptiokäytännöt.

               3.3.1   Unionissa ja Yhdysvalloissa tuotetun ja myydyn tuotteen hintojen vertailu

                     (44)

                     Komission yksiköt käyttivät kahta tietolähdettä määrittäessään biodieselin kotimarkkinahinnat Yhdysvalloissa tarkastelua koskevalla tutkimusajanjaksolla: i) Yhdysvaltojen maatalousministeriön (USDA) toimittamat tiedot ja ii) toimenpiteiden voimassaolon päättymistä koskevassa tarkastelupyynnössä esitetyt tiedot.

                     (45)

                     Yhdysvaltojen maatalousministeriön tarkastelua koskevalta tutkimusajanjaksolta toimittamien tietojen mukaan kotimarkkinamyyntihinta noudettuna lähettäjältä -tasolla oli 909,05 Yhdysvaltain dollaria tonnia kohti. Tarkastelua koskevan tutkimusajanjakson aikaisella euron ja dollarin keskimääräisellä vaihtokurssilla (1 euro = 1,105 Yhdysvaltain dollaria) Yhdysvaltojen kotimarkkinahinta euroina oli 822,31 euroa tonnia kohti. Tämä on lähellä toimenpiteiden voimassaolon päättymistä koskevassa tarkastelupyynnössä esitettyjä tietoja; sen mukaan kotimarkkinamyyntihinta oli 918,06 Yhdysvaltain dollaria (820 euroa) tonnilta. Komissio katsoi aiheelliseksi vahvistaa kyseisen hinnan (822,31 euroa) Yhdysvaltojen kotimarkkinahinnaksi polkumyynnin toistumista koskevaa analyysiään varten.

                     (46)

                     Unionin tuottajien tarkastelua koskevalla tutkimusajanjaksolla unionissa myymän biodieselin keskimääräinen noudettuna lähettäjältä -hinta (ks. jäljempänä oleva taulukko 1) oli 771 euroa tonnia kohti.

                     (47)

                     Päästäkseen takaisin unionin markkinoille yhdysvaltalaisten tuottajien olisi myytävä suurin piirtein hintaan 771 euroa tonnia kohti tai sitä alhaisemmalla hinnalla. Niiden loppuhinnan olisi myös katettava merirahti- ja vakuutuskustannukset sekä biodieseliin tällä hetkellä sovellettava tulli (6,5 %). Tutkimuksen aikana saatujen tietojen mukaan näiden vaikutus olisi noin 92 euroa tonnia kohti. Komissio määritti kyseisen summan a) pyynnön esittäjän laskeman kuljetus- ja rahtimäärän ja b) Yhdysvalloista peräisin olevan biodieselin tuontihintaan sovellettavan tullin (6,5 prosenttia), sellaisena kuin komissio on sen laskenut julkisesti käytettävissä olevien tietojen, kuten Global Trade Atlas -tietokannan, jäljempänä ’GTA’, tietojen perusteella, ja pyöristi sen 106 euroon, jotta se kattaisi myös joitakin tuonnin jälkeisiä lisäkuluja.

                     (48)

                     Jos yhdysvaltalaiset tuottajat ryhtyvät jälleen viemään EU:hun kilpailukykyisin hinnoin, niiden olisi todennäköisesti tehtävä se noudettuna lähettäjältä -hinnalla (alle 665 euroa/tonni), joka olisi alempi kuin niiden myyntihinta Yhdysvaltojen kotimarkkinoilla, eli kyseessä olisi polkumyyntihinta.

               3.3.2   Kolmansiin maihin suuntautuvan viennin ja Yhdysvaltojen hintojen vertailu

                     (49)

                     Komissio analysoi lisäksi Yhdysvalloista tarkastelua koskevalla tutkimusajanjaksolla kolmansiin maihin suuntautuneen biodieselin viennin hintarakennetta.

                     (50)

                     Se tutki julkisesti käytettävissä olevia tietoja, kuten GTA-tietoja, joista se sai tarkastelua koskevan tutkimusajanjakson aikana HS-koodilla 3826 00 tapahtuneen biodieselin viennin määrät ja arvon. Vientimäärä (tonnia) kaikkiin maihin (EU mukaan luettuna) oli 389 075 tonnia, josta unioniin vietiin 14 tonnia.

                     (51)

                     Jäljempänä olevassa taulukossa verrataan keskimääräistä myyntihintaa dollareina tonnia kohti, oikaistuna noudettuna lähettäjältä -tasolle (josta on tarkastelupyynnön mukaisesti vähennetty 82,52 dollaria kotimaanrahdin huomioon ottamiseksi), Yhdysvaltojen keskimääräiseen kotimarkkinahintaan niiden kuuden (EU:n ulkopuolisen) maan osalta, joihin Yhdysvallat vei yli 0,1 prosenttia kokonaisviennistään tarkastelua koskevalla tutkimusajanjaksolla.

                        Taulukko 1

                        Yhdysvaltojen vientimäärät ja -hinnat tarkastelua koskevalla tutkimusajanjaksolla

                                 Määrämaat

                                 Vientimäärä (tonnia)

                                 % viennistä kaikkiin maihin

                                 Keskimääräinen noudettuna lähettäjältä -hinta (USD/tonnia)

                                 Keskimääräinen noudettuna lähettäjältä -hinta (EUR/tonnia)

                                 Keskimääräinen noudettuna lähettäjältä –hinta Yhdysvaltojen kotimarkkinoilla (euroa/tonni) (ks. 45 kappale)

                                 Kanada

                                 354 442

                                 91,1

                                 805,33

                                 728,48

                                 822,31

                                 Kiina

                                 12 363

                                 3,2

                                 316,49

                                 286,29

                                 822,31

                                 Norja

                                 3 500

                                 0,9

                                 862,48

                                 780,18

                                 822,31

                                 Peru

                                 2 144

                                 0,6

                                 591,72

                                 535,26

                                 822,31

                                 Meksiko

                                 1 204

                                 0,3

                                 661,23

                                 598,13

                                 822,31

                                 Etelä-Korea

                                 475

                                 0,1

                                 363,15

                                 328,49

                                 822,31

                                    Lähde: GTA.

                     (52)

                     Taulukosta käy ilmi, että yhdysvaltalaiset tuottajat myyvät kaikkiin kuuteen vientimaahan 5–65 prosenttia kotimarkkinahintojaan alhaisempiin hintoihin. Lisäksi Yhdysvaltojen vientihinnat vaihtelevat huomattavasti niiden maiden välillä, joihin se vei eniten tarkastelua koskevalla tutkimusajanjaksolla.

                     (53)

                     Taulukosta käy ilmi myös, että keskimääräiset vientihinnat ovat korkeimmat niissä maissa, kuten Kanadassa ja Norjassa, joihin 92 prosenttia Yhdysvaltojen kokonaisviennistä myydään. Tarkastelupyynnössä todetaan tältä osin, että Kanadaan viedään kalliimpaa biodieseliä, jota valmistetaan tietyntyyppisistä raaka-aineista (esim. canolasta), jotka kestävät paremmin kylmiä lämpötiloja, tai sinne vietävä biodiesel voi olla myös HVO:ta, jolla on erinomaiset kylmäominaisuudet. Tämän vuoksi kyseisiin kahteen maahan suuntautuvan viennin korkeammat keskimääräiset hinnat selittyvät korkeammilla raaka-aineiden (esim. Canolan) kustannuksilla.

               3.3.3   Kolmansiin maihin suuntautuvan viennin hintojen ja unionin hintatason vertailu

                     (54)

                     EU:n markkinat ovat houkuttelevat yhdysvaltalaisen biodieselin viennin kannalta. Edellä 49 kappaleessa tarkoitetun GTA-tietokannan perusteella laskettiin yksinkertainen keskimääräinen vientihinta kaikkiin määräpaikkoihin tarkastelua koskevalla tutkimusajanjaksolla (ks. 55 kappale) ottaen huomioon seuraavat tekijät:

                                 —

                                 Koska Yhdysvaltojen vientihinnat vaihtelevat suuresti (kuten kappaleessa 51 olevasta taulukosta käy ilmi), komissio jätti laskelman ulkopuolelle kaikki sellaiset maat, joiden osuus Yhdysvaltojen kokonaisviennistä oli alle 0,1 prosenttia tarkastelua koskevalla tutkimusajanjaksolla. Kuten 51 kappaleessa olevassa taulukossa esitetään, kaikkiaan kuuden maan (EU:ta lukuun ottamatta) osuus Yhdysvaltojen kokonaisviennistä oli yli 0,1 prosenttia.

                                 —

                                 Taulukosta käy ilmi myös, että keskimääräiset vientihinnat ovat korkeimmat niissä maissa, kuten Kanadassa ja Norjassa, joihin 92 prosenttia Yhdysvaltojen kokonaisviennistä myydään. Kuten 53 kappaleessa todetaan, korkeammat vientihinnat johtuvat korkeammista raaka-ainekustannuksista (kuten canolasta).

                                 —

                                 Koska EU:n alueella on erilaisia ilmastoja, vienti EU:hun koostuu pääasiassa erilaisten biodieseltyyppien yhdistelmästä Pohjois-Euroopassa käytetään pääasiassa biodiesellajeja, jotka kestävät paremmin kylmiä lämpötiloja.

                                 —

                                 Näin ollen yksinkertaisen keskimääräisen vientihinnan laskeminen tätä arviointia varten antaa oikeudenmukaisen kuvan keskimääräisestä hinnasta, jota sovellettaisiin unionin markkinoilla. Siten Kanadaan ja Norjaan suuntautuvaa vientiä ei painotettaisi suhteettomasti, mutta huomioitaisiin kuitenkin se, että unioniin vietäisiin todennäköisesti monia eri biodiesellajeja, koska ilmasto-olosuhteet ovat erilaiset eri jäsenvaltioissa.

                     (55)

                     Kaikki edellä esitetyt tekijät huomioon ottaen komissio laski keskimääräisen vientihinnan, joka oli 682 Yhdysvaltain dollaria tonnia kohti (617 euroa). Keskimääräinen 617 euron vientihinta on FOB-hinta, johon on lisättävä merirahti- ja vakuutuskustannukset CIF-hinnan saamiseksi. Tarkastelupyynnössä näiden kustannusten arvioitiin olevan noin 52 Yhdysvaltain dollaria tonnilta (47 euroa).

                     (56)

                     Komissio katsoo, että 47 euroa tonnilta on kohtuullinen lisäkustannus merirahti- ja vakuutuskustannuksista muihin määräpaikkoihin. Yhdysvaltojen keskimääräiseksi vientihinnaksi kolmansiin maihin vahvistettiin siten 617 euroa (FOB), mikä on paljon alhaisempi kuin unionin tuotannonalan 771 euron noudettuna lähettäjältä -hinta tonnia kohti, vaikka siihen lisättäisiin merirahti- ja vakuutuskustannukset ja nykyinen 6,5 prosentin tulli (yhteensä pyöristettynä noin 104 euroa tonnilta, mikä kattaisi myös joitakin ylimääräisiä tuonnin jälkeisiä kustannuksia), jolloin hinnaksi saataisiin yhteensä noin 721 euroa.

                     (57)

                     Tämä osoittaa, että yhdysvaltalaiset vientiä harjoittavat tuottajat voisivat myydä 771 euron/tonni alittavalla hinnalla päästäkseen unionin markkinoille ja että se olisi niille kannustin suunnata osa kolmansiin maihin suuntautuvasta nykyisestä viennistään unionin markkinoille, koska ne ovat houkuttelevammat kuin jotkin muut kolmansien maiden markkinat.

               3.3.4   Käyttämätön kapasiteetti

                     (58)

                     Koska yhdysvaltalaiset tuottajat eivät toimineet tutkimuksessa yhteistyössä, komissio määritti Yhdysvaltojen tuotantokapasiteetin käytettävissä olevien tietojen perusteella, jotka se sai Yhdysvaltojen energiatiedotusviraston EIA:n verkkosivuilta.

                     (59)

                     Yhdysvaltalaisten biodieselin tuottajien on ilmoitettava kyseiselle viranomaiselle (vuosittain tai kuukausittain) biodieselin olemassa olevasta ja suunnitellusta tuotantokapasiteetista samoin kuin tuotannostaan, tuotantopanoksistaan, varastoistaan ja myynnistään.
                     EIA:lta saatujen tietojen mukaan yhdysvaltalaisten biodieselin tuottajien tuotantokapasiteetti oli tarkastelua koskevalla tutkimusajanjaksolla 8 412 000 tonnia.

                     (60)

                     Yhdysvaltojen tosiasiallinen biodieselin tuotanto tarkastelua koskevalla tutkimusajanjaksolla oli 5 718 000 tonnia (EIA:n tiedot), mikä tarkoittaa 68 prosentin kapasiteetin käyttöastetta ja 32 prosentin käyttämätöntä kapasiteettia (eli noin 2 694 000 tonnia). Yhdysvaltalaisten tuottajien merkittävä käyttämätön kapasiteetti kannustaa niitä lisäämään biodieselin tuotantoa ja myymään sitä polkumyyntihinnoilla unionin markkinoille, joten sitä todennäköisesti käytetään unionin markkinoiden toimituksiin, jos toimenpiteiden annetaan raueta. Yhdysvaltalaiset tuottajat pystyvät helposti lisäämään tuotantoaan ja viemään sen EU:hun, ja ne saavat siitä taloudellista etua, kun niiden kapasiteetin käyttöaste kasvaa ja tuotannon yksikkökustannukset pienenevät. Yhdysvaltojen käyttämättömän kapasiteetin suuntaamisella unionin markkinoille olisi merkittävä vaikutus, koska sen osuus unionin kulutuksesta tarkastelua koskevalla tutkimusajanjaksolla oli lähes 18 prosenttia.

                     (61)

                     Lisäksi tarkastelua koskevalla tutkimusajanjaksolla Yhdysvaltojen biodieselin tuotanto (5 718 000 tonnia) oli pienempi kuin kulutus (5 934 000 tonnia). Tämän seurauksena Yhdysvallat toi biodieseliä enemmän kuin se vei sitä. Tarkastelua koskevalla tutkimusajanjaksolla kokonaistuonti oli 629 000 tonnia ja kokonaisvienti 428 000 tonnia. Jos käytettävissä olevaa tuotantokapasiteettia ei kuitenkaan käytetty kotimaisen kysynnän tyydyttämiseen tarkastelujaksolla, on epätodennäköistä, että tällainen käytettävissä oleva tuotantokapasiteetti käytettäisiin siihen jatkossa. Yhdysvaltojen tuotantokapasiteetti oli tarkastelua koskevalla tutkimusajanjaksolla (8 412 000 tonnia, ks. edellinen kappale) huomattavasti suurempi kuin kotimainen kulutus. Tämä tarkoittaa sitä, että jos vientimarkkinat avautuvat, yhdysvaltalaiset tuottajat todennäköisesti suuntaavat käyttämättömän kapasiteetin pikemminkin vientimyyntiin kuin kotimaiseen kulutukseen.

                     (62)

                     On epätodennäköisiä, että käyttämätön kapasiteetti käytettäisiin lisäämään vientiä muihin kolmansiin maihin kuin unioniin. Suuret kolmansien maiden markkinat (Brasilia, Indonesia, Argentiina, Kiina ja Thaimaa) ovat omavaraisia kotimaisen biodieselin tuotannon osalta, eikä Yhdysvallat ole toistaiseksi vienyt suuria määriä kyseisiin maihin käyttämättömästä kapasiteetistaan huolimatta. Ei ole syytä uskoa, että tilanne muuttuisi tulevaisuudessa.

                     (63)

                     Sen vuoksi on todennäköistä, että yhdysvaltalaiset tuottajat käyttäisivät huomattavan osan käyttämättömästä kapasiteetista myynnin lisäämiseksi EU:n markkinoilla, jotka ovat erittäin houkuttelevat, koska ne ovat maailman suurimmat ja biodieselin käyttöön liittyy merkittäviä kannustimia.

               3.3.5   Toimenpiteiden kiertämiseen ja absorptioon liittyvät käytännöt

                     (64)

                     Kuten 1 kappaleessa todettiin, vuonna 2009 käyttöön otettuja polkumyyntitoimenpiteitä kierrettiin lähettämällä tuotetta Kanadan kautta ja muuttamalla sekoituksen koostumusta. Tällaisten käytäntöjen esiintyminen osoittaa, että jotkin yhdysvaltalaiset tuottajat ovat kiinnostuneita pääsemään unionin markkinoille toimenpiteiden käyttöönoton jälkeenkin, ja sen vuoksi sitä pidetään merkkinä unionin markkinoiden houkuttelevuudesta yhdysvaltalaisille biodieselin tuottajille.

               3.3.6   Polkumyynnin toistumisen todennäköisyyttä koskevat päätelmät

                     (65)

                     Unionin markkinat ovat erittäin houkuttelevat, koska ne ovat maailman suurimmat ja koska unionissa ja jäsenvaltiossa on merkittäviä kannustimia biodieselin käyttöön. Sen vuoksi yhdysvaltalaisten tuottajien kannalta olisi kätevää hyödyntää käyttämätön kapasiteetti täysimääräisesti ja suunnata osa vähemmän kannattavasta kolmansiin maihin suuntautuvasta vientimyynnistä unionin markkinoille.

                     (66)

                     Komissio päätteli 51 kappaleessa olevan taulukon perusteella, että yhdysvaltalaiset tuottajat myyvät tuotteitaan kolmansiin maihin kotimarkkinahintojaan alhaisemmilla hinnoilla.

                     (67)

                     Kun otetaan huomioon Yhdysvaltojen tuotannonalan merkittävä käyttämätön kapasiteetti sekä unionin markkinoiden houkuttelevuus koon ja myyntihintojen suhteen, etenkin Yhdysvalloista kolmansiin maihin suuntautuvan viennin hintojen osalta, komissio päätteli, että polkumyyntituonti Yhdysvalloista toistuu todennäköisesti, jos voimassa olevien toimenpiteiden annetaan raueta.

               4.   VAHINKO

         4.1   Unionin tuotannonalan ja unionin tuotannon määritelmä

                     (68)

                     Pyynnön esittäjän toimittamien tietojen mukaan samankaltaista tuotetta valmisti 49 tuottajaa unionissa tarkastelujaksolla. Nämä tuottajat muodostavat perusasetuksen 4 artiklan 1 kohdassa tarkoitetun ”unionin tuotannonalan”.

                     (69)

                     Unionin kokonaistuotannoksi tarkastelua koskevalla tutkimusajanjaksolla vahvistettiin noin 14 miljoonaa tonnia. Komissio määritti luvun unionin tuotannonalan toimittamien tietojen perusteella. Kuten 19 kappaleessa todetaan, otokseen valittiin kolme unionin tuottajaa, joiden osuus samankaltaisen tuotteen unionin kokonaistuotannosta oli noin 17,5 prosenttia.

               4.2   Unionin kulutus

                     (70)

                     Komissio määritti unionin kulutuksen tuotannonalan tietojen ja Comext-tietokannan tuontitietojen perusteella.

                     (71)

                     Unionin kulutus kehittyi seuraavasti:

                        Taulukko 2

                        Unionin kulutus (tonnia)
                         (14)

                                 2017

                                 2018

                                 2019

                                 Tarkastelua koskeva tutkimusajanjakso

                                 Unionin kokonaiskulutus (tonnia)

                                 13 843 702

                                 15 444 700

                                 15 762 282

                                 16 955 685

                                    Indeksi

                                    100

                                    112

                                    114

                                    122

                                    Lähde: unionin tuotannonalaa koskevat tiedot, Comext.

                     (72)

                     Tarkastelua koskevalla tutkimusajanjaksolla biodieselin kulutus, laskettuna biodieselin tuonnin ja unionin tuotannonalan kokonaismyynnin summana, kasvoi unionissa 22 prosenttia eli vuoden 2017 13,8 miljoonasta tonnista 16,9 miljoonaan tonniin.

               4.3   Tuonti asianomaisesta maasta

         4.3.1   Asianomaisesta maasta tulevan tuonnin määrä ja markkinaosuus

                     (73)

                     Komissio määritti tuonnin määrän Eurostatin (Comext-tietokanta) toimittamien tietojen perusteella. Tuonnin markkinaosuus määritettiin unionin tuotannonalan kotimarkkinamyyntiä koskevien pyynnön esittäjän toimittamien tietojen ja kauppaa koskevien Comext-tietokannan tietojen perusteella.

                     (74)

                     Asianomaisesta maasta tuleva tuonti kehittyi seuraavasti:

                        Taulukko 3

                        Tuontimäärä (tonnia), markkinaosuus ja hinnat
                         (15)

                                 2017

                                 2018

                                 2019

                                 Tarkastelua koskeva tutkimusajanjakso

                                 Asianomaisesta maasta tulevan tuonnin määrä (tonnia)

                                 176

                                 2 339

                                 139

                                 156

                                    Indeksi

                                    100

                                    1 329

                                    79

                                    89

                                 Markkinaosuus

                                 0 %

                                 0 %

                                 0 %

                                 0 %

                                 Keskimääräinen hinta (euroa/tonni)

                                 1 243

                                 972

                                 1 269

                                 1 812

                                    Indeksi

                                    100

                                    78

                                    102

                                    146

                                    Lähde: Comext-tietokanta, EU:n tuotannonalan myyntitiedot markkinaosuuden laskemista varten.

                     (75)

                     Sen jälkeen kun toimenpiteet otettiin käyttöön vuonna 2009, tuonti Yhdysvalloista on käytännössä loppunut. Sen määrä oli tarkastelua koskevalla tutkimusajanjaksolla 156 tonnia (alkuperäisellä tutkimusajanjaksolla määrä oli 1 137 000 tonnia).

               4.3.2   Asianomaisesta maasta tulevan tuonnin hinnat ja hinnan alittavuus

                     (76)

                     Tarkastelua koskevalla tutkimusajanjaksolla Yhdysvalloista unioniin ei esiintynyt juurikaan sellaista biodieselin tuontia, jota olisi voitu käyttää luotettavana perustana hinnan alittavuuden laskemiseksi.

                     (77)

                     Vaihtoehtoisesti komissio määritti hinnan alittavuuden tarkastelua koskevalla tutkimusajanjaksolla vertaamalla seuraavia:

                                 1)

                                 etuyhteydettömiltä asiakkailta unionin markkinoilla veloitetut otokseen valittujen unionin tuottajien painotetut keskimääräiset myyntihinnat oikaistuna noudettuna lähettäjältä -tasolle (771 euroa/tonni) sekä

                                 2)

                                 yhdysvaltalaisten tuottajien keskimääräinen vientihinta kolmansiin maihin oikaistuna asianmukaisesti kuljetuskustannuksilla unioniin ja EU:n tullilla (721 euroa/tonni – ks. 56 kappale).

                     (78)

                     Vertailun tuloksena hinnan alittavuudeksi saatiin 6,4 prosenttia.

               4.4   Muista kolmansista maista kuin Yhdysvalloista tuleva tuonti

                     (79)

                     Tarkastelua koskevalla tutkimusajanjaksolla tuonti kolmansista maista oli 3 750 000 tonnia eli noin 22 prosenttia unionin kokonaiskulutuksesta. Yhdysvaltojen lisäksi muita merkittäviä biodieselin tuontilähteitä olivat Argentiina (24 prosenttia EU:n tuonnista), Malesia (18 prosenttia), Singapore (13 prosenttia) ja Indonesia (5 prosenttia).

                     (80)

                     Muista kolmansista maista tulevan biodieselin tuonnin (kokonais)määrä sekä markkinaosuus ja hinta kehittyivät seuraavasti:

                        Taulukko 4

                        Tuonti kolmansista maista
                         (16)

                                 Maa

                                 2017

                                 2018

                                 2019

                                 Tarkastelua koskeva tutkimusajanjakso

                                 Argentiina

                                 Määrä (tonnia)

                                 355 782

                                 1 467 325

                                 873 325

                                 905 781

                                    Indeksi

                                    100

                                    412

                                    245

                                    255

                                 Markkinaosuus (%)

                                 3

                                 10

                                 6

                                 5

                                 Keskimääräinen hinta
                                 (euroa/tonni)

                                 635

                                 620

                                 707

                                 728

                                    Indeksi

                                    100

                                    98

                                    111

                                    115

                                 Malesia

                                 Määrä (tonnia)

                                 335 769

                                 388 615

                                 731 679

                                 679 860

                                    Indeksi

                                    100

                                    116

                                    218

                                    202

                                 Markkinaosuus (%)

                                 2

                                 3

                                 5

                                 4

                                 Keskimääräinen hinta
                                 (euroa/tonni)

                                 952

                                 813

                                 669

                                 730

                                    Indeksi

                                    100

                                    85

                                    70

                                    77

                                 Indonesia

                                 Määrä (tonnia)

                                 24 984

                                 777 992

                                 743 456

                                 195 858

                                    Indeksi

                                    100

                                    3 114

                                    2 976

                                    784

                                 Markkinaosuus (%)

                                 0

                                 5

                                 5

                                 1

                                 Keskimääräinen hinta
                                 (euroa/tonni)

                                 803

                                 671

                                 636

                                 665

                                    Indeksi

                                    100

                                    84

                                    79

                                    83

                                 Muut kolmannet maat

                                 Määrä (tonnia)

                                 822 027

                                 820 093

                                 1 450 938

                                 1 983 471

                                    Indeksi

                                    100

                                    100

                                    177

                                    241

                                 Markkinaosuus (%)

                                 6

                                 5

                                 9

                                 12

                                 Keskimääräinen hinta
                                 (euroa/tonni)

                                 662

                                 723

                                 829

                                 874

                                    Indeksi

                                    100

                                    109

                                    125

                                    132

                                 Kaikki kolmannet maat yhteensä Yhdysvaltoja lukuun ottamatta

                                 Määrä (tonnia)

                                 1 538 562

                                 3 454 050

                                 3 799 448

                                 3 765 041

                                    Indeksi

                                    100

                                    224

                                    247

                                    245

                                 Markkinaosuus (%)

                                 11

                                 22

                                 24

                                 22

                                 Keskimääräinen hinta
                                 (euroa/tonni)

                                 721

                                 678

                                 732

                                 802

                                    Indeksi

                                    100

                                    94

                                    102

                                    111

                                    Lähde: Comext-tietokanta, EU:n tuotannonalan myyntitiedot markkinaosuuden laskemista varten.

                     (81)

                     Argentiinasta ja Indonesiasta – kaksi merkittävää biodieselin viejämaata – tulevan tuonnin polkumyyntitullit poistettiin vuonna 2018. Näin ollen tuonti kolmansista maista kasvoi vuonna 2018 ja pysyi noin 3,8 miljoonassa tonnissa vuonna 2019 ja tarkastelua koskevalla tutkimusajanjaksolla. Kaiken kaikkiaan tuonti kolmansista maista Yhdysvaltoja lukuun ottamatta kasvoi tarkastelujaksolla 145 prosenttia. Niiden markkinaosuus kasvoi tarkastelujakson aikana 11 prosentista 22 prosenttiin.

                     (82)

                     Hintojen osalta tilanne on erilainen eri maissa.

                     (83)

                     Komissio otti helmikuussa 2019 käyttöön lopulliset tukien vastaiset toimenpiteet biodieselin tuonnissa suurimman tuojan eli Argentiinan osalta ja antoi samanaikaisesti päätöksen, jolla hyväksyttiin kahdeksan argentiinalaisen tuottajan ja Argentiinan biopolttoainekamarin (CARBIO) vähimmäishintasitoumukset. Tämä johti hintojen merkittävään nousuun vuonna 2019 (14 prosenttia vuoteen 2018 verrattuna) ja tarkastelua koskevalla tutkimusajanjaksolla (17 prosenttia vuoteen 2018 verrattuna).

                     (84)

                     Vuonna 2019 Euroopan komissio otti käyttöön tasoitustullit Indonesiasta peräisin olevan tuetun biodieselin tuonnissa. Tämä johti Indonesiasta peräisin olevan tuonnin merkittävään vähenemiseen vuonna 2020.

                     (85)

                     Indonesian ja Malesian hinnat laskivat. Samaan aikaan muiden kolmansien maiden nousivat huomattavasti. Kaiken kaikkiaan muista kolmansista maista kuin Yhdysvalloista tulevan tuonnin keskimääräiset myyntihinnat nousivat tarkastelujaksolla 11 prosenttia. Suuntaus on yhdenmukainen asianomaisesta maasta tulevassa tuonnissa havaitun suuntauksen kanssa (ks. taulukko 3). Kyseinen hinnan kehitys on kuitenkin erilainen kuin unionin tuotannonalan myyntihintojen kehitys unionin markkinoilla (ks. taulukko 8). Otokseen valittujen unionin tuottajien hinnat olivat laskusuuntaiset tuotantokustannusten laskun mukaisesti. Tämän seurauksena kolmansien maiden viejien ja otokseen valittujen unionin tuottajien hintojen välinen ero pieneni, mikä lisäsi unionin tuotannonalan kilpailukykyä.

               4.5   Unionin tuotannonalan taloudellinen tilanne

         4.5.1   Yleiset huomautukset

                     (86)

                     Unionin tuotannonalan taloudellisen tilanteen arvioinnissa otettiin huomioon kaikki taloudelliset indikaattorit, jotka vaikuttivat unionin tuotannonalan tilanteeseen tarkastelujaksolla.

                     (87)

                     Kuten 18 ja 19 kappaleessa mainitaan, unionin tuotannonalan taloudellisen tilanteen arvioimiseen käytettiin otantamenetelmää.

                     (88)

                     Vahingon määrittämistä varten komissio erotti toisistaan makro- ja mikrotaloudelliset vahinkoindikaattorit. Komissio arvioi makrotaloudelliset indikaattorit EU:n tuotannonalan toimittamien tietojen ja muiden alakohtaisten makrotaloudellisten tietojen, kuten FAO:n ja OECD:n tietojen, perusteella. Mikrotaloudellisten indikaattoreiden arviointiin komissio käytti otokseen valituilta unionin tuottajilta saatuihin kyselylomakevastauksiin sisältyviä tietoja. Molempien tietojen todettiin edustavan unionin tuotannonalan taloudellista tilannetta.

                     (89)

                     Makrotaloudellisia indikaattoreita ovat tuotanto, tuotantokapasiteetti, kapasiteetin käyttöaste, myyntimäärä, markkinaosuus, kasvu, työllisyys, tuottavuus, polkumyyntimarginaalin suuruus ja toipuminen aiemman polkumyynnin vaikutuksista.

                     (90)

                     Mikrotaloudellisia indikaattoreita ovat keskimääräiset yksikköhinnat, yksikkökustannukset, työvoimakustannukset, varastot, kannattavuus, kassavirta, investoinnit, investointien tuotto ja pääoman saanti.

               4.5.2   Makrotaloudelliset indikaattorit (17)

         4.5.2.1   Tuotanto, tuotantokapasiteetti ja kapasiteetin käyttöaste

                     (91)

                     Unionin kokonaistuotanto, tuotantokapasiteetti ja kapasiteetin käyttöaste kehittyivät tarkastelujaksolla seuraavasti:

                        Taulukko 5

                        Tuotanto, tuotantokapasiteetti ja kapasiteetin käyttöaste

                                 2017

                                 2018

                                 2019

                                 Tarkastelua koskeva tutkimusajanjakso

                                 Tuotantomäärä (tonnia)

                                 12 639 715

                                 13 166 083

                                 13 931 438

                                 13 984 220

                                    Indeksi

                                    100

                                    104

                                    110

                                    111

                                 Tuotantokapasiteetti (tonnia)

                                 16 047 231

                                 16 707 893

                                 16 862 595

                                 17 529 047

                                    Indeksi

                                    100

                                    104

                                    105

                                    109

                                 Kapasiteetin käyttöaste (%)

                                 79

                                 79

                                 83

                                 80

                                    Indeksi

                                    100

                                    100

                                    105

                                    101

                                    Lähde: pyynnön esittäjän ja otokseen valittujen unionin tuottajien toimittamat tiedot.

                     (92)

                     Unionin tuotanto kasvoi 12,6 miljoonasta tonnista vuonna 2017 14,0 miljoonaan tonniin tarkastelua koskevalla tutkimusajanjaksolla eli 11 prosenttia tarkastelujaksolla. Tarkastelujaksolla tapahtuneeseen kulutuksen 22 prosentin kasvuun unionin tuotannonala reagoi myönteisesti lisäämällä tuotantoaan.

                     (93)

                     Samaan aikaan tuotantokapasiteetti kasvoi 9 prosenttia tarkastelujaksolla ja oli 17,5 miljoonaa tonnia tarkastelua koskevalla tutkimusajanjaksolla. Unionin tuotannonala kehittää koko ajan valmiuksiaan vastata lisääntyvään kysyntään. Raportin (18) mukaan kapasiteetin lisäys koskee pääasiassa vetykäsitellyn kasviöljyn (HVO) tuotantoa.

                     (94)

                     Koska sekä tuotanto että tuotantokapasiteetti kasvoivat, kapasiteetin käyttöaste pysyi tarkastelujaksolla vakaana noin 80 prosentissa.

               4.5.2.2   Myyntimäärä ja markkinaosuus

                     (95)

                     Unionin tuotannonalan myyntimäärä ja markkinaosuus kehittyivät tarkastelujaksolla seuraavasti:

                        Taulukko 6

                        Myyntimäärä ja markkinaosuus

                                 2017

                                 2018

                                 2019

                                 Tarkastelua koskeva tutkimusajanjakso

                                 Myyntimäärä unionin markkinoilla (tonnia)

                                 12 305 049

                                 11 988 560

                                 11 962 754

                                 13 190 560

                                    Indeksi

                                    100

                                    97

                                    97

                                    107

                                 Markkinaosuus (%)

                                 89

                                 78

                                 76

                                 78

                                    Indeksi

                                    100

                                    87

                                    85

                                    88

                                    Lähde: pyynnön esittäjän ja otokseen valittujen unionin tuottajien toimittamat tiedot.

                     (96)

                     Unionin tuotannonalan myynti unionin markkinoilla kasvoi 12,3 miljoonasta tonnista vuonna 2017 tarkastelua koskevan tutkimusajanjakson 13,2 miljoonaan tonniin (+ 7 prosenttia).

                     (97)

                     Koska unionin kulutus kasvoi 22 prosenttia mutta tosiasiallinen myyntimäärä kasvoi vähemmän, unionin tuotannonalan markkinaosuus pieneni noin 89 prosentista vuonna 2017 tarkastelua koskevan tutkimusajanjakson 78 prosenttiin. Markkinaosuuden supistuminen liittyy kolmansista maista etenkin vuodesta 2018 alkaen tulevan tuonnin kasvuun (ks. 80 kappale).

               4.5.2.3   Kasvu

                     (98)

                     Monet indikaattorit (tuotanto, tuotantokapasiteetti, myynti, työllisyys) osoittavat unionin tuotannonalan kasvua asianomaisella kaudella. Kasvu on kuitenkin maltillista verrattuna biodieselin kulutuksen kehitykseen samalla kaudella. Unionin tuotannonalan markkinaosuus itse asiassa pieneni tarkastelujakson aikana.

               4.5.2.4   Työllisyys ja tuottavuus

                     (99)

                     Työllisyys ja tuottavuus kehittyivät tarkastelujaksolla seuraavasti:

                        Taulukko 7

                        Työllisyys ja tuottavuus

                                 2017

                                 2018

                                 2019

                                 Tarkastelua koskeva tutkimusajanjakso

                                 Työntekijöiden määrä

                                 2 643

                                 3 126

                                 3 527

                                 3 909

                                    Indeksi

                                    100

                                    118

                                    133

                                    148

                                 Tuottavuus (tonnia/työntekijä)

                                 4 782

                                 4 211

                                 3 950

                                 3 577

                                    Indeksi

                                    100

                                    88

                                    83

                                    75

                                    Lähde: pyynnön esittäjän ja otokseen valittujen unionin tuottajien toimittamat tiedot.

                     (100)

                     Tarkastelujaksolla työllisyys lisääntyi 2 643:sta 3 909:ään eli 48 prosenttia.

                     (101)

                     Koska tuotanto kasvoi vähäisemmässä määrin (+ 11 prosenttia), tuottavuus laski (-25 prosenttia).

               4.5.2.5   Polkumyyntimarginaalin merkittävyys ja toipuminen aiemmasta polkumyynnistä

                     (102)

                     Kuten 42 kappaleessa selitetään, polkumyynnin esiintymistä tarkastelua koskevalla tutkimusajanjaksolla ei ollut mahdollista määrittää. Sen vuoksi tutkimuksessa keskityttiin polkumyynnin toistumisen todennäköisyyteen siinä tapauksessa, että polkumyyntitoimenpiteet kumottaisiin.

                     (103)

                     Aiemmassa toimenpiteiden voimassaolon päättymistä koskevassa tarkastelussa unionin tuotannonala osoitti merkkejä siitä, että se oli elpymässä aiemman polkumyynnin vaikutuksista. Tämän toimenpiteiden voimassaolon päättymistä koskevan tarkastelun tarkastelujakson aikana elpyminen jatkui, kuten unionin tuotannonalaa koskevien tärkeimpien vahinkoindikaattorien suotuisa kehittyminen osoittaa.

               4.5.3   Mikrotaloudelliset indikaattorit (19)

         4.5.3.1   Hinnat ja niihin vaikuttavat tekijät

                     (104)

                     Otokseen valittujen unionin tuottajien painotetut keskimääräiset yksikkömyyntihinnat etuyhteydettömille asiakkaille unionissa kehittyivät tarkastelujaksolla seuraavasti:

                        Taulukko 8

                        Myyntihinnat unionissa

                                 2017

                                 2018

                                 2019

                                 Tarkastelua koskeva tutkimusajanjakso

                                 Keskimääräiset yksikkömyyntihinnat unionin markkinoilla (euroa/tonni)

                                 834

                                 801

                                 771

                                 771

                                    Indeksi

                                    100

                                    96

                                    92

                                    92

                                 Kasviöljyjen keskimääräinen hinta (indeksi)

                                    100

                                    86

                                    81

                                    86

                                 Yksikkökohtaiset tuotantokustannukset (euroa/tonni)

                                 828

                                 778

                                 760

                                 755

                                    Indeksi

                                    100

                                    94

                                    92

                                    91

                                    Lähde: otokseen valitut yritykset, FAO:n kasviöljyn hintaindeksi.

                     (105)

                     Tarkastelujaksolla tuotantokustannukset laskivat 9 prosenttia (828 eurosta/tonni 755 euroon/tonni). Tämä johtuu osittain kasviöljyjen hintojen laskusta kyseisenä ajanjaksona. Vaikka kaikkia biopolttoaineita ei valmisteta kasviöljyistä, niiden hinta on hyvä indikaattori biodieselin tuotannon tärkeimmälle raaka-aineelle.

                     (106)

                     Keskimääräinen myyntihinta laski 8 prosenttia 834 eurosta/tonni vuonna 2017 tarkastelua koskevan tutkimusajanjakson 771 euroon/tonni. Tämä voidaan yhdistää tuotannon hinnan laskuun.

               4.5.3.2   Työvoimakustannukset

                     (107)

                     Otokseen valittujen unionin tuottajien keskimääräiset työvoimakustannukset kehittyivät tarkastelujaksolla seuraavasti:

                        Taulukko 9

                        Keskimääräiset työvoimakustannukset työntekijää kohti

                                 2017

                                 2018

                                 2019

                                 Tarkastelua koskeva tutkimusajanjakso

                                 Keskimääräiset työvoimakustannukset työntekijää kohti (euroa)

                                 63 785

                                 70 533

                                 72 306

                                 72 533

                                    Indeksi

                                    100

                                    111

                                    113

                                    114

                                    Lähde: otokseen valitut yritykset.

                     (108)

                     Otoksen valittujen yritysten keskimääräiset työvoimakustannukset nousivat 14 prosenttia tarkastelua koskevalla tutkimusajanjaksolla. Tämän muutoksen vaikutus on melko pieni, sillä työvoimakustannusten osuus tuotannon kokonaiskustannuksista on vain 3 prosenttia.

               4.5.3.3   Varastot

                     (109)

                     Otokseen valittujen unionin tuottajien varastot kehittyivät tarkastelujaksolla seuraavasti:

                        Taulukko 10

                        Varastot

                                 2017

                                 2018

                                 2019

                                 Tarkastelua koskeva tutkimusajanjakso

                                 Loppuvarastot (tonnia)

                                 99 868

                                 126 345

                                 124 567

                                 114 216

                                    Indeksi

                                    100

                                    127

                                    125

                                    114

                                 Loppuvarastot prosentteina tuotannosta

                                 0,8

                                 1,0

                                 0,9

                                 0,8

                                    Indeksi

                                    100

                                    121

                                    113

                                    103

                                    Lähde: otokseen valitut yritykset.

                     (110)

                     Varastojen osuus pysyi vakaana noin 1 prosentissa tuotannosta. Osuus on hyvin vähäinen, mikä osoittaa, että tuotannonala pystyy tekemään työtä kysynnän mukaan. Tämä on tarpeen myös biodieselin hajoamisen välttämiseksi.

               4.5.3.4   Kannattavuus, kassavirta, investoinnit, investointien tuotto ja pääoman saanti

                     (111)

                     Otokseen valittujen unionin tuottajien kannattavuus, kassavirta, investoinnit ja investointien tuotto kehittyivät tarkastelujaksolla seuraavasti:

                        Taulukko 11

                        Kannattavuus, kassavirta, investoinnit ja investointien tuotto

                                 2017

                                 2018

                                 2019

                                 Tarkastelua koskeva tutkimusajanjakso

                                 Etuyhteydettömille asiakkaille unionissa tapahtuneen myynnin kannattavuus (% liikevaihdosta)

                                 0,96

                                 2,13

                                 1,78

                                 2,84

                                    Indeksi

                                    100

                                    223

                                    186

                                    297

                                 Kassavirta (euroa)

                                 45 139 254

                                 10 723 312

                                 54 431 877

                                 58 021 678

                                    Indeksi

                                    100

                                    24

                                    121

                                    129

                                 Investoinnit (euroa)

                                 40 430 425

                                 20 634 073

                                 34 169 705

                                 17 028 015

                                    Indeksi

                                    100

                                    51

                                    85

                                    42

                                 Investointien tuotto (%)

                                 22

                                 29

                                 25

                                 44

                                    Indeksi

                                    100

                                    128

                                    112

                                    198

                                    Lähde: otokseen valitut yritykset.

                     (112)

                     Komissio määritti otokseen valittujen unionin tuottajien kannattavuuden ilmaisemalla samankaltaisen tuotteen myynnistä etuyhteydettömille asiakkaille unionissa saadun nettovoiton ennen veroja prosentteina tämän myynnin liikevaihdosta. Kannattavuus pysyi alhaisella tasolla. Suuntaus oli kuitenkin heikosti positiivinen tarkastelujaksolla, ja kannattavuus nousi 1 prosentista 3 prosenttiin. Tämä liittyi otokseen valittujen yritysten tuotantokustannusten laskuun (-9 prosenttia). Keskiarvon sisältämissä luvuissa on kuitenkin suuria eroja ja jotkin otokseen valitut unionin tuottajat eivät tuottaneet lainkaan voittoa.

                     (113)

                     Nettokassavirralla tarkoitetaan unionin tuottajien kykyä rahoittaa itse toimintaansa. Kassavirta väheni jyrkästi vuonna 2018 mutta kehittyi positiivisesti tarkastelujakson loppua kohti (vuonna 2019 ja vuoden 2020 alkupuoliskolla). Vuoden 2018 laskuun vaikutti pääasiassa yhden otokseen valitun yrityksen erityistilanne. Kyseisellä yrityksellä on erityinen liiketoimintamalli. Muiden kahden otokseen valitun yrityksen osalta tilanne oli suhteellisen vakaa.

                     (114)

                     Otokseen valittujen yritysten investoinneissa ei ollut selvää suuntausta tarkastelujaksolla. Se, että yksi otokseen valituista yrityksistä tekee investointeja tai jättää ne tekemättä, vai muuttaa investointien tasoa vuodesta toiseen. Investointien osuus oli tarkastelujaksolla noin 1–2 prosenttia liikevaihdosta, joten niiden vaikutus oli rajallinen.

                     (115)

                     Investointien tuotto on voitto prosentteina investointien nettokirjanpitoarvosta. Se kehittyi tarkastelujaksolla positiivisesti ja pysyi korkeana tarkastelua koskevalla tutkimusajanjaksolla. Korkea investointien tuotto liittyi lähinnä niiden alhaiseen nettokirjanpitoarvoon eikä suureen voittoon.

               4.6   Vahinkoa koskevat päätelmät

                     (116)

                     Tarkastelujaksolla tuonti Yhdysvalloista loppui lähes kokonaan, jolloin kolmansista maista tulevan tuonnin määrä kasvoi merkittävästi (145 prosenttia), mutta myös sen hintataso nousi (11 prosenttia). Samaan aikaan unionin tuotannonalan hinnat laskivat (8 prosenttia) tuotantokustannusten laskun (9 prosenttia) mukaisesti. Tämän seurauksena kolmansien maiden viejien ja otokseen valittujen unionin tuottajien hintojen välinen ero pieneni, mikä lisäsi unionin tuotannonalan kilpailukykyä.

                     (117)

                     Kaiken kaikkiaan vahinkoindikaattorit viittaavat positiiviseen kehitykseen tarkastelujaksolla erityisesti tuotannon (+ 11 prosenttia), tuotantokapasiteetin (+ 9 prosenttia) ja myynnin (+ 7 prosenttia) osalta ja osoittavat, unionin biodieselin tuotannonala on hitaasti elpymässä aiemmasta vahingosta. Vahinkoindikaattoreiden analyysi osoittaa, että unionin tuotannonalalle ei tällä hetkellä aiheudu merkittävää vahinkoa. Jotkin indikaattorit, kuten kannattavuus (≤ 3 prosenttia), osoittavat kuitenkin, että sen taloudellinen tilanne on edelleen haavoittuva.

                     (118)

                     Edellä esitetyn perusteella komissio päätteli, että unionin tuotannonalalle ei aiheutunut perusasetuksen 3 artiklan 5 kohdassa tarkoitettua merkittävää vahinkoa tarkastelua koskevalla tutkimusajanjaksolla.

               5.   VAHINGON TOISTUMISEN TODENNÄKÖISYYS

                     (119)

                     Komissio arvioi perusasetuksen 11 artiklan 2 kohdan mukaisesti, kuinka todennäköisesti Yhdysvalloista tulevan polkumyynnin aiheuttama vahinko toistuisi, jos toimenpiteiden annetaan raueta.

                     (120)

                     Tältä osin komissio tarkasteli Yhdysvaltojen tuotantokapasiteettia ja käyttämätöntä kapasiteettia ja Yhdysvalloista tulevan tuonnin todennäköisiä hintatasoja polkumyyntitoimenpiteiden puuttuessa sekä niiden vaikutusta unionin tuotannonalaan, mukaan lukien hintojen alittavuus ilman polkumyyntitoimenpiteitä.

               5.1   Tuotantokapasiteetti ja käyttämätön kapasiteetti Yhdysvalloissa

                     (121)

                     Kuten edellä 3.3.4 kohdassa kuvataan, yhdysvaltalaiset biodieselin tuottajat pystyvät viemään huomattavia määriä verrattuna unionin markkinoiden kokoon. Käyttämätön kapasiteetti vastaa 18:a prosenttia unionin kulutuksesta tarkastelua koskevalla tutkimusajanjaksolla. Näin ollen komissio päätteli, että käytettävissä olevan käyttämättömän kapasiteetin määrä on huomattava.

               5.2   Yhdysvalloista tulevan tuonnin todennäköinen hintataso ilman toimenpiteitä

                     (122)

                     Kuten edellä 3.3.2 kohdassa kuvataan, kolmansien maiden vientimarkkinoilla vallitsevan hinnoittelukäytännön perusteella yhdysvaltalaiset tuottajat veivät tärkeimmille kolmansien maiden markkinoilleen Yhdysvaltojen kotimarkkinahintoja alhaisemmilla hinnoilla. Lisäksi kuten 77 ja 78 kappaleessa todetaan, kyseiset hinnat alittavat keskimäärin 6,4 prosentilla unionin tuotannonalan hinnat unionin markkinoilla. Kun otetaan huomioon Yhdysvalloista muille kolmansien maiden markkinoille suuntautuvan viennin hintataso, unioniin vienti on potentiaalisesti paljon houkuttelevampaa yhdysvaltalaisille viejille. Lisäksi kuten 3.3.6 kohdassa todetaan, unionin markkinat ovat erittäin houkuttelevat, koska ne ovat maailman suurimmat ja sekä unionissa että jäsenvaltioissa biodieselin käyttöön liittyy merkittäviä kannustimia.

               5.3   Todennäköinen vaikutus unionin tuotannonalaan

                     (123)

                     Jos toimenpiteiden annettaisiin raueta, Yhdysvalloista polkumyynnillä tulevan biodieselin huomattava määrä aiheuttaisi erittäin voimakasta laskupainetta unionin hintoihin, millä olisi huomattavia vaikutuksia unionin tuotannonalan taloudelliseen tilanteeseen. Tämän seurauksena unionin tuotannonalan tuotanto- ja myyntimäärät todennäköisesti laskisivat ja tämänhetkiset pienet voitot muuttuisivat tappioiksi.

                     (124)

                     Komissio arvioi tuonnin mahdollista vaikutusta vielä mallintamalla kaksi potentiaalista toimenpiteiden raukeamisesta johtuvaa skenaariota eli 1) Yhdysvalloista tulevan tuonnin äkillisen kasvun ja 2) lisääntyneen kilpailun aiheuttaman hintojen laskun EU:ssa muiden tekijöiden pysyessä samoina.

                     (125)

                     Ensimmäisessä skenaariossa komissio mallinsi kaksi Yhdysvalloista tulevan tuonnin mahdollista tasoa. Ensimmäisessä vaihtoehdossa tuonti Yhdysvalloista olisi yhtä suurta kuin aiemmin (alkuperäisellä tutkimusajanjaksolla (20)) eli noin 1,1 miljoonaa tonnia. Yhdysvalloista tulevan tuonnin lisääntymisen ja siitä johtuvan EU:n tuotannonalan myynnin laskun seurauksena EU:n tuotannonalan kannattavuus laskisi 0,14 prosenttiyksikköä eli 2,84 prosentista 2,70 prosenttiin. Toisessa vaihtoehdossa otettiin huomioon EU:n markkinoiden erittäin merkittävä kasvu alkuperäisen tutkimusajanjakson 6,6 miljoonasta tonnista 17 miljoonaan tonniin tarkastelua koskevalla tutkimusajanjaksolla (+ 158 prosenttia). Tämän mukaisesti komissio mallinsi tuonnin äkillisen kasvun vastaamaan Yhdysvaltojen markkinaosuutta (17,2 prosenttia) alkuperäisellä tutkimusajanjaksolla. Tuloksena oli, että unionin tuotannonalan kannattavuus laskisi 0,41 prosenttiyksikköä 2,84 prosentista 2,43 prosenttiin. Molemmissa tapauksissa Yhdysvalloista tulevan kiinteinä hintoina ilmaistun tuonnin äkillistä kasvua voidaan pitää kohtuullisena. Tämä liittyy biodieselteollisuuden muuttuvien kustannusten suureen osuuteen.

                     (126)

                     Toisessa skenaariossa hintojen laskun vaikutuksen katsottiin olevan mahdollisesti erittäin vahingollinen. Jos unionin hinnat laskisivat kolmansiin maihin suuntautuvan Yhdysvaltojen viennin hintojen tasolle (721 euroa/tonni), voitto laskisi +2,84 prosentista -3,88 prosenttiin. Jos unionin hinnat laskisivat 10 prosenttia eli 771 eurosta/tonni 694 euroon/tonni, voitto laskisi +2,84 prosentista -7,94 prosenttiin. Jos hinnat putoavat yli -2,9 prosenttia, unionin tuotannonalan voitto joka tapauksessa nollautuu.

                     (127)

                     Jos toimenpiteiden annetaan raueta, on erittäin todennäköistä, että markkinoilla esiintyisi edellä mainittujen kahden skenaarion yhdistelmä. Etenkin voidaan odottaa, että Yhdysvalloista peräisin olevaa biodieseliä tulisi unionin markkinoille unionin tuotannonalan hintoja alhaisempaan hintaan. Näin ollen unionin tuotannonalan markkinaosuus pienenisi ja sen hinnat laskisivat. Tämä aiheuttaisi unionin tuotannonalalle merkittäviä tappioita.

               5.4   Päätelmät vahingon toistumisen todennäköisyydestä

                     (128)

                     Edellä esitetyn perusteella ja ottaen huomioon unionin tuotannonalan heikon tilanteen komissio katsoi, että ilman toimenpiteitä Yhdysvalloista polkumyyntihintaan tuleva tuonti todennäköisesti lisääntyisi huomattavasti ja vahingon toistuminen olisi todennäköistä.

               6.   UNIONIN ETU

                     (129)

                     Komissio tarkasteli perusasetuksen 21 artiklan mukaisesti, olisiko voimassa olevien polkumyyntitoimenpiteiden jatkaminen kokonaisuutena tarkasteltuna unionin edun vastaista. Unionin etua määritettäessä arvioitiin kaikki asiaan liittyvät etunäkökohdat eli unionin tuotannonalan, tuojien ja käyttäjien edut. Perusasetuksen 21 artiklan 1 kohdan kolmannen virkkeen mukaisesti erityistä huomiota kiinnitettiin tarpeeseen suojella tuotannonalaa vahingollisen polkumyynnin negatiivisilta vaikutuksilta.

               6.1   Unionin tuotannonalan etu

                     (130)

                     Jos voimassa olevien toimenpiteiden annetaan raueta, unionin tuotannonala joutuu hyvin luultavasti vastaamaan yhdysvaltalaisten biodieselin tuottajien harjoittamaan epäoikeudenmukaiseen kilpailuun, joka keskeyttää unionin tuotannonalan meneillään olevan elpymisen äkillisesti.

                     (131)

                     Komissio päätteli, että toimenpiteiden pitäminen voimassa olisi unionin tuotannonalan edun mukaista.

               6.2   Etuyhteydettömien tuojien etu

                     (132)

                     Yksikään tuoja ei vastustanut toimenpiteiden voimassaolon jatkamista.

                     (133)

                     Shell Trading Rotterdam väitti, että toimenpiteet korottavat unionin markkinoiden hintoja, koska ne supistavat tarjontaa. Se kommentoi myös muilta markkinoilta tulevan biodieselin saatavuutta.

                     (134)

                     Toimenpiteet eivät näytä vaikuttavan merkittävästi tuojiin, koska vaihtoehtoisia hankintalähteitä on saatavilla. Tämä käy ilmi kolmansista maista tulevan tuonnin merkittävästä markkinaosuudesta.

                     (135)

                     Sen vuoksi komissio päätteli, että toimenpiteiden pitäminen voimassa ei aiheuttaisi suurta haittaa tuojille.

               6.3   Käyttäjien etu

                     (136)

                     Käyttäjien osallistuminen tutkimukseen oli vähäistä.

                     (137)

                     Kaksi käyttäjää eli Ruotsin suurin polttoaineyritys Preem ja Valero Energy Ltd Ireland väittivät, että toimenpiteiden voimassaolon jatkaminen haittaa suoraan liikennealan vihreää kehitystä Euroopassa. Preem ja Valero Energy Ltd Ireland pyysivät erityisesti, että HVO jätettäisiin nykyisen tuotemääritelmän ulkopuolelle, koska niiden mukaan HVO:sta tulee olemaan puutetta lähivuosina. Valero Energy Ltd Ireland viittasi muun muassa uusiutuvaa energiaa koskeviin EU:n liikennealan vuoden 2030 tavoitteisiin ja väitti, että tavoitteita ei saavuteta nykyisellä tuotannolla.

                     (138)

                     Komissio totesi, että unionin tuottajilla on riittävästi kapasiteettia tyydyttää nykyinen kysyntä ja jopa käyttämätöntä kapasiteettia, joilla voidaan tarvittaessa tyydyttää kysynnän kasvu ja vienti tulevaisuudessa. Lisäksi oli liian aikaista arvioida luotettavasti, tuleeko pulaa esiintymään vuonna 2030, kun otetaan huomioon erityisesti EU:n kapasiteetin viimeaikaiset laajennukset. Komissiolla voi olla paremmat mahdollisuudet arvioida tilannetta, jos sitä pyydetään tarkastelemaan toimenpiteiden voimassaolon päättymistä viiden vuoden kuluttua. Näin ollen tämä väite hylättiin.

                     (139)

                     Ei ole mitään viitteitä siitä, että voimassa olevat toimenpiteet olisivat vaikuttaneet kielteisesti unionin biodieselin käyttäjiin eikä etenkään mitään näyttöä siitä, että voimassa olevilla toimenpiteillä olisi haitallista vaikutusta niiden kannattavuuteen.

                     (140)

                     Sen vuoksi komissio päätteli, että toimenpiteiden pitäminen voimassa ei olisi haitallista käyttäjille.

               6.4   Unionin etua koskevat päätelmät

                     (141)

                     Edellä esitetyn perusteella komissio päätteli, ettei ollut olemassa pakottavia syitä, joiden perusteella ei olisi unionin edun mukaista pitää voimassa toimenpiteitä Yhdysvalloista tulevan biodieselin tuonnissa.

               7.   POLKUMYYNTITOIMENPITEET

                     (142)

                     Kun otetaan huomioon polkumyynnin ja vahingon jatkumisen tai toistumisen todennäköisyyttä koskevat komission päätelmät, voidaan todeta, että perusasetuksen 11 artiklan 2 kohdan mukaisesti komission täytäntöönpanoasetuksella (EU) 2015/1518, sellaisena kuin se on muutettuna asetuksella (EU) 2016/676 käyttöön otetut Yhdysvalloista peräisin olevan biodieselin tuontiin sovellettavat polkumyynnin vastaiset toimenpiteet olisi pidettävä voimassa.

                     (143)

                     Kuten 1 kappaleessa todetaan, Yhdysvalloista peräisin olevan biodieselin tuonnissa voimassa olevat polkumyyntitullit laajennettiin koskemaan Kanadasta lähetetyn saman tuotteen tuontia, riippumatta siitä, onko alkuperämaaksi ilmoitettu Kanada, sekä Yhdysvalloista peräisin olevan sellaisen biodieselin sekoituksen tuontia, joka sisältää enintään 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää.

                     (144)

                     Voimassa pidettävät polkumyyntitullit koskevat jatkossakin Kanadasta lähetetyn saman tuotteen tuontia, riippumatta siitä, onko alkuperämaaksi ilmoitettu Kanada, sekä Yhdysvalloista peräisin olevan sellaisen biodieselin sekoituksen tuontia, joka sisältää enintään 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää.

                     (145)

                     Kanadalaiset vientiä harjoittavat tuottajat, jotka oli vapautettu täytäntöönpanoasetuksella (EU) 2015/1518 laajennetuista toimenpiteistä, olisi vapautettava myös tällä asetuksella käyttöön otettavista toimenpiteistä.

                     (146)

                     Tässä asetuksessa säädetyt toimenpiteet ovat perusasetuksen 15 artiklan 1 kohdalla perustetun komitean lausunnon mukaiset.

                     (147)

                     Euroopan parlamentin ja neuvoston asetuksen (EU, Euratom) 2018/1046 (21) 109 artikla huomioon ottaen silloin, kun jokin määrä on maksettava takaisin Euroopan unionin tuomioistuimen tuomion tuloksena, maksettava korko on Euroopan unionin virallisen lehden C-sarjassa kunkin kuukauden ensimmäisenä kalenteripäivänä julkaistu Euroopan keskuspankin perusrahoitusoperaatioihinsa soveltama korko,

               ON HYVÄKSYNYT TÄMÄN ASETUKSEN:

            1 artikla

               1.   Otetaan käyttöön lopullinen polkumyyntitulli tuotaessa Amerikan yhdysvalloista peräisin olevia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (tunnetaan yleisesti ”biodieselinä”), joko puhtaassa muodossa tai sekoituksena, joka sisältää enemmän kuin 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää, ja jotka luokitellaan tällä hetkellä CN-koodeihin ex 1516 20 98 (Taric-koodi 1516209829), ex 1518 00 91 (Taric-koodi 1518009129), ex 1518 00 99 (Taric-koodi 1518009929), ex 2710 19 43 (Taric-koodi 2710194329), ex 2710 19 46 (Taric-koodi 2710194629), ex 2710 19 47 (Taric-koodi 2710194729), ex 2710 20 11 (Taric-koodi 2710201129), ex 2710 20 16 (Taric-koodi 2710201629), ex 3824 99 92 (Taric-koodi 3824999212), ex 3826 00 10 (Taric-koodit 3826001029, 3826001059, 3826001099) ja ex 3826 00 90 (Taric-koodi 3826009019).

               2.   Jäljempänä lueteltujen yritysten valmistamien, 1 kohdassa kuvatun tuotteen vapaasti unionin rajalla tullaamattomana -nettohintaan sovellettava lopullinen kiinteämääräinen polkumyyntitulli on seuraava:

                           Yritys

                           Polkumyyntitulli (euroa/nettotonni)

                           Taric-lisäkoodi

                           Archer Daniels Midland Company, Decatur

                           68,6

                           A933

                           Cargill Inc., Wayzata

                           0

                           A934

                           Green Earth Fuels of Houston LLC, Houston

                           70,6

                           A935

                           Imperium Renewables Inc., Seattle

                           76,5

                           A936

                           Peter Cremer North America LP, Cincinnati

                           198,0

                           A937

                           World Energy Alternatives LLC, Boston

                           82,7

                           A939

                           Liitteessä I luetellut yritykset

                           115,6

                           Ks. liite I

                           Kaikki muut yritykset

                           172,2

                           A999

                     Sekoituksia koskevan polkumyyntitullin soveltamisessa otetaan huomioon, missä suhteessa sekoituksessa on kokonaispitoisuudesta painon mukaan rasvahappomonoalkyyliestereitä ja parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (biodieselpitoisuus).

               3.   Edellä 2 kohdassa tarkoitetuille yrityksille määritetyn yksilöllisen tullin soveltaminen edellyttää, että jäsenvaltioiden tulliviranomaisille esitetään pätevä kauppalasku, joka täyttää liitteessä II esitetyt vaatimukset. Jos tällaista kauppalaskua ei esitetä, asianomaiseen yritykseen sovelletaan ”kaikkiin muihin yrityksiin” sovellettavaa tullia.

               4.   Jos jokin Amerikan yhdysvalloista peräisin oleva osapuoli esittää komissiolle riittävän näytön siitä, että

                           a)

                           se ei vienyt 1 artiklan 1 kohdassa kuvattuja Amerikan yhdysvalloista peräisin olevia tavaroita tutkimusajanjaksolla (1 päivän huhtikuuta 2007 ja 31 päivän maaliskuuta 2008 välisenä ajanjaksona),

                           b)

                           se ei ole etuyhteydessä yhteenkään viejään tai tuottajaan, johon sovelletaan tällä asetuksella käyttöön otettuja toimenpiteitä, ja

                           c)

                           se joko tosiasiallisesti vei kyseiset tavarat tai sillä on peruuttamaton sopimusvelvoite suuren tuotemäärän viemiseksi unioniin tutkimusajanjakson jälkeen,

                     komissio voi muuttaa liitettä I asettaakseen kyseiselle osapuolelle yhteistyöhön osallistuneisiin otoksen ulkopuolisiin tuottajiin sovellettavan tullin, joka on 115,60 euroa tonnilta.

            2 artikla

               1.   Laajennetaan ”kaikkiin muihin yrityksiin” 1 artiklan 2 kohdan mukaisesti sovellettava lopullinen polkumyyntitulli koskemaan Kanadasta lähetettyjen sellaisten rasvahappomonoalkyyliestereiden ja/tai parafiinisten kaasuöljyjen tuontia, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (tunnetaan yleisesti ’biodieselinä’), joko puhtaassa muodossa tai sekoituksena, joka sisältää enemmän kuin 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää, riippumatta siitä, onko niiden alkuperämaaksi ilmoitettu Kanada, ja jotka luokitellaan tällä hetkellä CN-koodeihin ex 1516 20 98 (Taric-koodi 1516209821), ex 1518 00 91 (Taric-koodi 1518009121), ex 1518 00 99 (Taric-koodi 1518009921), ex 2710 19 43 (Taric-koodi 2710194321), ex 2710 19 46 (Taric-koodi 2710194621), ex 2710 19 47 (Taric-koodi 2710194721), ex 2710 20 11 (Taric-koodi 2710201121), ex 2710 20 16 (Taric-koodi 2710201621), ex 3824 99 92 (Taric-koodi 3824999210), ex 3826 00 10 (Taric-koodit 3826001020, 3826001050, 3826001089) ja ex 3826 00 90 (Taric-koodi 3826009011), lukuun ottamatta jäljempänä lueteltujen yritysten tuottamia tuotteita:

                           Maa

                           Yritys

                           Taric-lisäkoodi

                           Kanada

                           BIOX Corporation, Oakville, Ontario, Kanada

                           B107

                           Kanada

                           DSM Nutritional Products Canada Inc, Dartmouth, Nova Scotia, Kanada

                           C114

                           Kanada

                           Rothsay Biodiesel, Guelph, Ontario, Kanada

                           B108

                     Laajennettava tulli on 1 artiklan 2 kohdassa ”kaikkiin muihin yrityksiin” sovellettava lopullinen polkumyyntitulli, joka on 172,2 euroa nettotonnilta.
               Sekoituksia koskevan polkumyyntitullin soveltamisessa otetaan huomioon, missä suhteessa sekoituksessa on kokonaispitoisuudesta painon mukaan rasvahappomonoalkyyliestereitä ja parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (biodieselpitoisuus).

               2.   Edellä 1 kohdassa tarkoitetuille yrityksille myönnettyjen tai komission 4 artiklan 2 kohdan mukaisesti myöntämien vapautusten soveltaminen edellyttää, että jäsenvaltioiden tulliviranomaisille esitetään pätevä kauppalasku, joka täyttää liitteessä II esitetyt vaatimukset. Jos tällaista laskua ei esitetä, sovelletaan 1 kohdassa tarkoitettua tullia.

            3 artikla

               1.   Laajennetaan 1 artiklan 2 kohdan mukaisesti sovellettava lopullinen polkumyyntitulli koskemaan sellaisten Amerikan yhdysvalloista peräisin olevien rasvahappomonoalkyyliestereiden ja/tai parafiinisten kaasuöljyjen tuontia, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (tunnetaan yleisesti ”biodieselinä”), sekoituksena, joka sisältää enintään 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää, ja jotka luokitellaan tällä hetkellä CN-koodeihin ex 1516 20 98 (Taric-koodi 1516209830), ex 1518 00 91 (Taric-koodi 1518009130), ex 1518 00 99 (Taric-koodi 1518009930), ex 2710 19 43 (Taric-koodi 2710194330), ex 2710 19 46 (Taric-koodi 2710194630), ex 2710 19 47 (Taric-koodi 2710194730), ex 2710 20 11 (Taric-koodi 2710201130), ex 2710 20 16 (Taric-koodi 2710201630), ex 3824 99 92 (Taric-koodi 3824999220) ja ex 3826 00 90 (Taric-koodi 3826009030).
               Sekoituksia koskevan polkumyyntitullin soveltamisessa otetaan huomioon, missä suhteessa sekoituksessa on kokonaispitoisuudesta painon mukaan rasvahappomonoalkyyliestereitä ja parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (biodieselpitoisuus).

               2.   Edellä 1 artiklan 2 kohdassa tarkoitetuille yrityksille määritetyn yksilöllisen tullin soveltaminen edellyttää, että jäsenvaltioiden tulliviranomaisille esitetään pätevä kauppalasku, joka täyttää liitteessä III esitetyt vaatimukset. Jos tällaista kauppalaskua ei esitetä, asianomaiseen yritykseen sovelletaan 1 artiklan 2 kohdan mukaisesti ’kaikkiin muihin yrityksiin’ sovellettavaa tullia.

            4 artikla

               1.   Tämän asetuksen 2 artiklan 1 kohdalla ja 3 artiklan 1 kohdalla laajennetusta tullista vapauttamista koskevat pyynnöt on tehtävä kirjallisesti jollakin Euroopan unionin virallisista kielistä, ja hakevan tahon valtuutetun edustajan on allekirjoitettava ne. Pyyntö on lähetettävä seuraavaan osoitteeseen:

                           European Commission

                           Directorate-General for Trade

                           Directorate G

                           Rue de la loi 170, CHAR 04/034

                           1049 Brussels

                           BELGIUM

                     Sähköposti: TRADE-TDI-INFORMATION@ec.europa.eu

               2.   Komissio voi asetuksen (EU) 2016/1036 13 artiklan 4 kohdan mukaisesti neuvoa-antavaa komiteaa kuultuaan myöntää päätöksellä vapautuksen 2 artiklan 1 kohdalla ja 3 artiklan 1 kohdalla laajennetusta tullista sellaisten yritysten tuonnille, jotka eivät kierrä 1 artiklalla käyttöön otettuja polkumyynnin vastaisia toimenpiteitä.

            5 artikla
            Jos tavarat ovat vahingoittuneet ennen niiden luovutusta vapaaseen liikkeeseen ja tämän vuoksi niistä tosiasiallisesti maksettua tai maksettavaa hintaa suhteutetaan tullausarvon määrittämiseksi komission täytäntöönpanoasetuksen (EU) 2015/2447 (22) 131 artiklan 2 kohdan mukaisesti, 1, 2 ja 3 artiklan perusteella laskettua polkumyyntitullia alennetaan prosenttimäärällä, joka vastaa tosiasiallisesti maksetun tai maksettavan hinnan suhteutusta.
            Jollei toisin säädetä, sovelletaan tulleja koskevia voimassa olevia säännöksiä ja määräyksiä.

            6 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä heinäkuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 176, 30.6.2016, s. 21.

            (2)  Neuvoston asetus (EY) N:o 599/2009, annettu 7 päivänä heinäkuuta 2009, lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 179, 10.7.2009, s. 26).

            (3)  Neuvoston täytäntöönpanoasetus (EU) N:o 444/2011, annettu 5 päivänä toukokuuta 2011, Amerikan yhdysvalloista peräisin olevan biodieselin tuonnissa asetuksella (EY) N:o 599/2009 käyttöön otetun lopullisen polkumyyntitullin laajentamisesta koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada, ja Amerikan yhdysvalloista peräisin olevan biodieselin tuonnissa asetuksella (EY) N:o 599/2009 käyttöön otetun lopullisen polkumyyntitullin laajentamisesta koskemaan sellaisen biodieselseoksen tuontia, jossa on enintään 20 painoprosenttia biodieseliä, ja tutkimuksen päättämisestä Singaporesta lähetetyn tuonnin osalta (EUVL L 122, 11.5.2011, s. 12).

            (4)  Komission täytäntöönpanoasetus (EU) 2015/1518, annettu 14 päivänä syyskuuta 2015, lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa neuvoston asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 239, 15.9.2015, s. 69).

            (5)  Komission täytäntöönpanoasetus (EU) 2016/676, annettu 29 päivänä huhtikuuta 2016, lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) 2015/1518 muuttamisesta (EUVL L 116, 30.4.2016, s. 31).

            (6)  Komission täytäntöönpanoasetus (EU) 2017/1598, annettu 22 päivänä syyskuuta 2017, lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen annetun komission täytäntöönpanoasetuksen (EU) 2015/1518 muuttamisesta (EUVL L 245, 23.9.2017, s. 1).

            (7)  Komission täytäntöönpanoasetus (EU) 2018/1121, annettu 10 päivänä elokuuta 2018, lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen annetun komission täytäntöönpanoasetuksen (EU) 2015/1518 muuttamisesta (EUVL L 204, 13.8.2018, s. 33).

            (8)  Ilmoitus tiettyjen polkumyynnin vastaisten toimenpiteiden voimassaolon lähestyvästä päättymisestä (EUVL C 18, 20.1.2020, s. 20).

            (9)  Ilmoitus Amerikan yhdysvalloista peräisin olevan biodieselin tuontiin sovellettavien polkumyynnin vastaisten toimenpiteiden voimassaolon päättymistä koskevan tarkastelun vireillepanosta (EUVL C 303, 14.9.2020, s. 18).

            (10)  Ilmoitus Amerikan yhdysvalloista peräisin olevan biodieselin tuontiin sovellettavien tukien vastaisten toimenpiteiden voimassaolon päättymistä koskevan tarkastelun vireillepanosta (EUVL C 303, 14.9.2020, s. 7).

            (11)  Tron-asiakirja: t21.000417.

            (12)  Ilmoitus covid-19-epidemian vaikutuksista polkumyynnin ja tukien vastaisiin tutkimuksiin (EUVL C 86, 16.3.2020, s. 6).

            (13)  Komission asetus (EY) N:o 193/2009, annettu 11 päivänä maaliskuuta 2009, väliaikaisen polkumyyntitullin käyttöönotosta Amerikan yhdysvalloista peräisin olevan biodieselin tuonnissa (EUVL L 67, 12.3.2009, s. 22).

            (14)  Kulutus perustuu EU27-maiden tietoihin; Yhdistynyttä kuningaskuntaa koskevia tietoja ei ole otettu huomioon.

            (15)  Tuontimäärä perustuu EU27-maiden tietoihin; Yhdistynyttä kuningaskuntaa koskevia tietoja ei ole otettu huomioon.

            (16)  Kolmansista maista tulevaa tuontia koskevat tiedot perustuvat EU27-maiden tietoihin; huomioon ei ole otettu Yhdistynyttä kuningaskuntaa jäsenvaltiona koskevia tietoja mutta huomioon on otettu Yhdistynyttä kuningaskuntaa kolmantena maana koskevat tiedot.

            (17)  Makroekonomiset tiedot perustuvat EU27-maiden tietoihin ilman Yhdistyneen kuningaskunnan tietoja.

            (18)  Yhdysvaltojen maatalousministeriö, Biofuels Annual report (GAIN report), 29. kesäkuuta 2020.

            (19)  Mikrotaloudelliset indikaattorit perustuvat EU28-maiden tietoihin, Yhdistynyt kuningaskunta mukaan lukien. Kun otetaan huomioon otokseen valittujen unionin tuottajien myynnin vähäinen määrä Yhdistyneessä kuningaskunnassa (noin 1,1 prosenttia tuottajien keskimääräisestä myyntimäärästä EU:ssa tarkastelua koskevalla tutkimusajanjaksolla), Yhdistynyttä kuningaskuntaa koskevien liiketoimien vaikutus on mitätön vahinkoa koskevissa päätelmissä, eivätkä merkittävää vahinkoa koskevat päätelmät olisi näin ollen muuttuneet, vaikka olisi käytetty EU27-maiden tietoja.

            (20)  1. huhtikuuta 2007–31. maaliskuuta 2008.

            (21)  Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta (EUVL L 193, 30.7.2018, s. 1).

            (22)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

            LIITE I

                        Yrityksen nimi

                        Postitoimipaikka

                        Taric-lisäkoodi

                        AG Processing Inc.

                        Omaha

                        A942

                        Alabama Clean Fuels Coalition Inc.

                        Birmingham

                        A940

                        American Made Fuels, Inc.

                        Canton

                        A940

                        Arkansas SoyEnergy Group

                        DeWitt

                        A940

                        Arlington Energy, LLC

                        Mansfield

                        A940

                        Athens Biodiesel, LLC

                        Athens

                        A940

                        Beacon Energy

                        Cleburne

                        A940

                        Biodiesel of Texas, Inc.

                        Denton

                        A940

                        BioDiesel One Ltd

                        Southington

                        A940

                        Buffalo Biodiesel, Inc

                        Tonawanda

                        A940

                        BullDog BioDiesel

                        Ellenwood

                        A940

                        Carbon Neutral Solutions, LLC

                        Mauldin

                        A940

                        Central Iowa Energy LLC

                        Newton

                        A940

                        Chesapeake Custom Chemical Corp.

                        Ridgeway

                        A940

                        Community Fuels

                        Stockton

                        A940

                        Delta BioFuels Inc.

                        Natchez

                        A940

                        Diamond Biofuels

                        Mazon

                        A940

                        Direct Fuels

                        Euless

                        A940

                        Eagle Creek Fuel Services, LLC

                        Baltimore

                        A940

                        Earl Fisher Bio Fuels

                        Chester

                        A940

                        East Fork Biodiesel LLC

                        Algona

                        A940

                        ECO Solutions, LLC

                        Chatsworth

                        A940

                        Ecogy Biofuels LLC

                        Tulsa

                        A940

                        ED&F Man Biofuels Inc.

                        New Orleans

                        A940

                        Freedom Biofuels Inc.

                        Madison

                        A940

                        Fuel & Lube, LLC

                        Richmond

                        A940

                        Fuel Bio

                        Elizabeth

                        A940

                        FUMPA Bio Fuels

                        Redwood Falls

                        A940

                        Galveston Bay Biodiesel LP (BioSelect Fuels)

                        Houston

                        A940

                        Geo Green Fuels LLC

                        Houston

                        A940

                        Georgia Biofuels Corp.

                        Loganville

                        A940

                        Green River Biodiesel, Inc.

                        Moundville

                        A940

                        Griffin Industries Inc.

                        Cold Spring

                        A940

                        High Plains Bioenergy

                        Guymon

                        A940

                        Huish Detergents Inc.

                        Salt Lake City

                        A940

                        Incobrasa Industries Ltd.

                        Gilman

                        A940

                        Independence Renewable Energy Corp.

                        Perdue Hill

                        A940

                        Indiana Flex Fuels

                        LaPorte

                        A940

                        Innovation Fuels Inc.

                        Newark

                        A940

                        Iowa Renewable Energy LLC

                        Washington

                        A940

                        Johann Haltermann Ltd.

                        Houston

                        A940

                        Lake Erie Biofuels LLC

                        Erie

                        A940

                        Leland Organic Corporation

                        Leland

                        A940

                        Louis Dreyfus Agricultural Industries LLC

                        Claypool

                        A940

                        Louis Dreyfus Claypool Holdings LLC

                        Claypool

                        A940

                        Memphis Biofuels, LLC

                        Memphis

                        A942

                        Middle Georgia Biofuels

                        East Dublin

                        A940

                        Middletown Biofuels LLC

                        Blairsville

                        A940

                        Musket Corporation

                        Oklahoma City

                        A940

                        New Fuel Company

                        Dallas

                        A940

                        North Mississippi Biodiesel

                        New Albany

                        A940

                        Northern Biodiesel, Inc.

                        Ontario

                        A940

                        Northwest Missouri Biofuels, LLC

                        St. Joseph

                        A940

                        Nova Biofuels Clinton County LLC

                        Clinton

                        A940

                        Nova Biosource

                        Senaca

                        A940

                        Organic Fuels Ltd.

                        Houston

                        A940

                        Organic Technologies

                        Coshocton

                        C482

                        Owensboro Grain Company LLC

                        Owensboro

                        A940

                        Paseo Cargill Energy, LLC

                        Kansas City

                        A940

                        Peach State Labs Inc.

                        Rome

                        A940

                        Perihelion Global, Inc.

                        Opp

                        A940

                        Philadelphia Fry-O-Diesel Inc.

                        Philadelphia

                        A940

                        Pinnacle Biofuels, Inc.

                        Crossett

                        A940

                        PK Biodiesel

                        Woodstock

                        A940

                        Pleasant Valley Biofuels, LLC

                        American Falls

                        A940

                        RBF Port Neches LLC

                        Houston

                        A940

                        Red Birch Energy, Inc.

                        Bassett

                        A940

                        Red River Biodiesel Ltd.

                        New Boston

                        A940

                        REG Ralston LLC

                        Ralston

                        A940

                        Renewable Energy Products, LLC

                        Santa Fe Springs

                        A940

                        Riksch BioFuels LLC

                        Crawfordsville

                        A940

                        Safe Renewable Corp.

                        Conroe

                        A940

                        Sanimax Energy Inc.

                        DeForest

                        A940

                        Scott Petroleum

                        Itta Bena

                        A942

                        Seminole Biodiesel

                        Bainbridge

                        A940

                        Soy Solutions

                        Milford

                        A940

                        SoyMor Biodiesel LLC

                        Albert Lea

                        A940

                        Sunshine BioFuels, LLC

                        Camilla

                        A940

                        TPA Inc.

                        Warren

                        A940

                        Trafigura AG

                        Stamford

                        A940

                        U.S. Biofuels Inc.

                        Rome

                        A940

                        United Oil Company

                        Pittsburgh

                        A940

                        Valco Bioenergy

                        Harlingen

                        A940

                        Vanguard Synfuels, LLC

                        Pollock

                        A940

                        Vinmar Overseas, Ltd

                        Houston

                        A938

                        Vitol Inc.

                        Houston

                        A940

                        Walsh Bio Diesel, LLC

                        Mauston

                        A940

                        Western Dubque Biodiesel LLC

                        Farley

                        A940

                        Western Iowa Energy LLC

                        Wall Lake

                        A940

                        Western Petroleum Company

                        Eden Prairie

                        A940

            LIITE II
            Tämän asetuksen 1 artiklan 3 kohdassa ja 2 artiklan 2 kohdassa tarkoitetussa pätevässä kauppalaskussa on oltava kauppalaskun laatineen tahon työntekijän allekirjoittama vakuutus jäljempänä esitettävässä muodossa:

                        —

                        kauppalaskun laatineen tahon työntekijän nimi ja tehtävänimike

                        —

                        seuraava vakuutus:

                           ”Allekirjoittanut vakuuttaa, että tässä laskussa tarkoitetut Euroopan unioniin vietäväksi myydyt rasvahappomonoalkyyliesterit ja/tai parafiiniset kaasuöljyt, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (tunnetaan yleisesti ”biodieselinä”), joko puhtaassa muodossa tai sekoituksena, joka sisältää enemmän kuin 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (määrä), valmisti [yrityksen nimi ja osoite] (Taric-lisäkoodi) [asianomaisessa maassa / asianomaisissa maissa]. Allekirjoittanut vakuuttaa, että tässä laskussa ilmoitetut tiedot ovat täydelliset ja paikkansapitävät.”

            LIITE III
            Tämän asetuksen 3 artiklan 2 kohdassa tarkoitetussa pätevässä kauppalaskussa on oltava kauppalaskun laatineen tahon työntekijän allekirjoittama vakuutus seuraavassa muodossa:

                        —

                        kauppalaskun laatineen tahon työntekijän nimi ja tehtävänimike

                        —

                        seuraava vakuutus:

                           ”Allekirjoittanut vakuuttaa, että tässä laskussa tarkoitetut Euroopan unioniin vietäväksi myydyt rasvahappomonoalkyyliesterit ja/tai parafiiniset kaasuöljyt, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (tunnetaan yleisesti ”biodieselinä”), joko puhtaassa muodossa tai sekoituksena, joka sisältää enintään 20 painoprosenttia rasvahappomonoalkyyliestereitä ja/tai parafiinisia kaasuöljyjä, jotka on valmistettu synteesillä ja/tai vetykäsittelyllä ja jotka ovat muuta kuin fossiilista alkuperää (määrä), valmisti [yrityksen nimi ja osoite] (Taric-lisäkoodi) Amerikan yhdysvalloissa. Allekirjoittanut vakuuttaa, että tässä laskussa ilmoitetut tiedot ovat täydelliset ja paikkansapitävät.”